ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

    1.  วิสัยทัศน์ วัตถุประสงค์ เป้าหมาย

  วิสัยทัศน์ (Vision) เป็นยอดยนตรกรรมไทย เป็นผู้พัฒนา ออกแบบ และผลิตผลิตภัณฑ์ครบวงจร
  ที่มีตราสินค้า (Brand) เป็นของตนเอง สร้างความพึงพอใจสูงสุดให้กับลูกค้า
  ทั้งด้านคุณภาพและบริการ ในระดับสากล

  พันธกิจ (Mission)

  1. เป็นผู้นำในการออกแบบ พัฒนา ผลิตนวัตกรรมยานยนต์ใหม่ รถเอนกประสงค์
  รถใช้งานเฉพาะด้าน ชิ้นส่วน แม่พิมพ์-จิ๊ก และอุปกรณ์รถยนต์

  2. สร้างความพึงพอใจสูงสุดให้กับลูกค้าในด้านคุณภาพ ราคา
  การส่งมอบและบริการในระดับสากล

  3. มุ่งมั่นพัฒนาคุณภาพผลิตภัณฑ์ การบริการ อย่างต่อเนื่อง ด้วยกระบวนการผลิต
  การจัดการที่ยืดหยุ่น รวดเร็ว ด้วยวิศวกรรม เทคโนโลยีที่ทันสมัยและมีประสิทธิภาพ

  4. สร้าง Brand เป็นของตนเองให้มีภาพลักษณ์ เป็นที่เชื่อถือของลูกค้า

  5. สร้างและขยายเครือข่ายการขายและการตลาดให้ครอบคลุมทั้งภายใน และต่างประเทศ

  6. มุ่งมั่นพัฒนาและธำรงรักษาทรัพยากรมนุษย์ ให้มีศักยภาพที่สามารถแข่งขันได้ ในระดับสากล
  มีความสุขและความภาคภูมิใจในการทำงานกับองค์กร

  7. สร้างความมั่นคงให้องค์กรอย่างต่อเนื่องด้วยการสร้างผลกำไรและผลตอบแทนที่ดีในระยะยาว
  สำหรับผู้ถือหุ้น คู่ค้า และพนักงาน

  8. ผลิตภัณฑ์ กระบวนการผลิต และการทำงานต้องคำนึงถึงสิ่งแวดล้อมและชุมชน
  ช่วยเหลือและตอบแทนสังคม โดยใช้หลักธรรมาภิบาล

  เป้าหมายการดำเนินธุรกิจ (Goal)

  ทิศทางของอุตสาหกรรมรถยนต์ที่มีการเปลี่ยนแปลงศูนย์กลางเศรษฐกิจโลกจากตะวันตก
  มาสู่ตะวันออก ทำให้ภูมิภาคเอเชียมีความสำคัญมากขึ้น
  รวมถึงการเป็นฐานการผลิตยานยนต์ที่สำคัญของโลก โดยเฉพาะอาเซียนซึ่งเป็นตลาดที่ใหญ่
  และเมื่อมีการเปิดเสรีการค้าตามกรอบเออีซี ในปี 2558
  จะทำให้เกิดการขยายตัวของอุตสาหกรรมอย่างมาก
  ประกอบกับการย้ายฐานผลิตรถยนต์และชิ้นส่วนจากญี่ปุ่นและยุโรป มาในภูมิภาคนี้มากขึ้น
  จึงทำให้ผู้ประกอบการต้องปรับตัวรับการเติบโตและแข่งขันที่รุนแรงขึ้น

  โดยกลยุทธ์การบริหารของบริษัทในปี 2557 ยังคงเน้นรายได้จากงานชิ้นส่วน OEM
  งานรับจ้างประกอบ พ่นสีเพิ่มขึ้น งานต่อตัวถังรถ
  และขยายงานด้านชิ้นส่วนเครื่องจักรอุตสาหกรรมการเกษตร
  รวมถึงการหาพันธมิตรทางการค้าเพื่อขยายธุรกิจเดิมและแสวงหาธุรกิจใหม่ อาทิ
  มีแผนขยายธุรกิจประกอบตัวถังรถบรรทุก ซึ่งเป็นการร่วมลงทุนกับค่ายรถบรรทุกจากญี่ปุ่น
  ซึ่งเป็นแบรนด์ใหม่ที่ยังไม่เคยทำตลาดในไทย เนื่องจากตลาดรถบรรทุกยังมีความต้องการสูง
  ประกอบกับการเปิด AEC ในปี 2558 ยิ่งทำให้ภาคการขนส่งในภูมิภาคขยายตัว และ
  รถบรรทุกและรถเทรลเลอร์ จะเข้ามามีบทบาทในอุตสาหกรรมมากขึ้น นอกจากนี้ บริษัทฯ
  มีแผนการปรับตัว ไม่ว่าจะเป็น การเพิ่มประสิทธิภาพแรงงาน การลดต้นทุนการผลิต
  และการแสวงหาธุรกิจใหม่ เพื่อรองรับสภาวะเศรษฐกิจที่เปลี่ยนแปลง

  นอกจากนี้บริษัทยังคำนึงถึงการมีส่วนร่วมในการรักษาสิ่งแวดล้อม ดังที่บริษัทได้รับการรับรองระบบ
  ISO 9001:2008 ISO/TS 16949:2009 และ ISO 14001:2004
  รวมทั้งการผลิตสินค้าให้ได้ตามความต้องการของลูกค้าในเวลาที่กำหนด
  โดยใช้ต้นทุนตามเป้าหมาย นำเทคโนโลยีที่เหมาะสมมาใช้ในกระบวนการออกแบบ การผลิต
  และการจัดการให้มีประสิทธิภาพอย่างจริงจัง
  รวมทั้งยกระดับความรู้ความสามารถของพนักงานทุกระดับให้ทันกับการเปลี่ยนแปลงของโลกภายนอก
  โดยมีสภาพแวดล้อมการทำงานที่ดี มีความปลอดภัยในการทำงาน
  มีส่วนร่วมในการรักษาสิ่งแวดล้อม และสร้างสำนึกในความรับผิดชอบต่อสังคม นอกจากนี้
  ยังมีแนวทางในการดำเนินงานทั้งในระดับคณะกรรมการบริษัท ผู้บริหารและพนักงานของบริษัทฯ
  ที่สอดคล้องกับหลักการการกำกับดูแลกิจการที่ดีของตลาดหลักทรัพย์แห่งประเทศไทย

2.  การเปลี่ยนแปลงและพัฒนาการที่สำคัญ

  บริษัท ไทยรุ่งยูเนี่ยนคาร์ จำกัด จดทะเบียนจัดตั้งเป็นบริษัทจำกัด
  ตามประมวลกฎหมายแพ่งและพาณิชย์ เมื่อวันที่ 1 ตุลาคม 2516 โดยมีทุนจดทะเบียนเริ่มแรก 2
  ล้านบาท แบ่งออกเป็นหุ้นสามัญ 2,000 หุ้น มูลค่าหุ้นละ 1,000 บาท
  เพื่อดำเนินธุรกิจต่อเติมตัวถังรถยนต์เป็นรถยนต์เพื่อการพาณิชย์

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงาน

  ตุลาคม 2516 จัดตั้งบริษัทในนาม บริษัท ไทยรุ่งยูเนี่ยนคาร์ จำกัด ด้วยทุนจดทะเบียน 2
  ล้านบาท

  กันยายน 2533 เพิ่มทุนจดทะเบียนอีก 40 ล้านบาท เพื่อใช้เป็นเงินทุนหมุนเวียนในบริษัทฯ

  พฤศจิกายน 2533 เพิ่มทุนจดทะเบียนอีก 10 ล้านบาท เพื่อใช้เป็นเงินทุนหมุนเวียนในบริษัทฯ

  กรกฎาคม 2535 บริษัทฯ ได้เข้าถือหุ้นใน บริษัท ไทย วี.พี. ออโต้เซอร์วิส จำกัด ในอัตรา
  99.99% ของทุนจดทะเบียน และเรียกชำระแล้ว โดยซื้อที่ราคาเท่ากับมูลค่าที่ตราไว้ (100
  บาท)

  สิงหาคม 2535 เพิ่มทุนจดทะเบียนอีก 5 ล้านบาท พร้อมทั้งจัดซื้อเครื่อง DIGITIZER
  ซึ่งช่วยในการออกแบบและทำแม่พิมพ์

  มกราคม 2536 บริษัทฯ เข้าถือหุ้นในบริษัท ไทยรุ่งเจนเนอรัล มอเตอร์ จำกัด ในอัตรา
  99.99% ของทุนจดทะเบียน และเรียกชำระแล้ว โดยซื้อที่ราคาเท่ากับมูลค่าที่ตราไว้ (100
  บาท)

  กุมภาพันธ์ 2536 เพิ่มทุนจดทะเบียนอีก 20 ล้านบาท เพื่อใช้เป็นเงินทุนหมุนเวียนในบริษัทฯ

  มีนาคม 2536 บริษัทฯ ได้ลดสัดส่วนการถือหุ้น ในบริษัท ไทยรุ่งเจนเนอรัล มอเตอร์ จำกัด
  และบริษัท ไทย วี.พี. ออโต้เซอร์วิส จำกัด เป็นร้อยละ 94 ของทุนจดทะเบียนของบริษัททั้งสอง
  โดยขายราคาเท่ากับมูลค่าที่ตราไว้ (100 บาท) ให้กับกลุ่มเผอิญโชค

  กันยายน 2536 เพิ่มทุนจดทะเบียนเป็น 320 ล้านบาท
  ทั้งนี้เพื่อเสริมศักยภาพทางภาคอุตสาหกรรม โดยลงทุนนำเครื่องคอมพิวเตอร์แบบ CAD&CAM
  มาใช้ในการออกแบบรถยนต์ นอกจากนี้ บริษัทฯ
  ยังนำเทคโนโลยีการชุบเคลือบสีพื้นด้วยระบบไฟฟ้า (EDP) มาใช้การผลิตรถ

  พฤศจิกายน 2536 บริษัทฯ ได้ทำการแปรสภาพเป็นบริษัทมหาชนจำกัด และโดยเปลี่ยนชื่อเป็น
  “บริษัท ไทยรุ่งยูเนี่ยนคาร์ จำกัด (มหาชน)” และเพิ่มทุนจดทะเบียนอีก 80 ล้านบาท
  รวมเป็นทุนจดทะเบียน 400 ล้านบาท เพื่อเสนอขายแก่ประชาชนในปี 2537

  พฤศจิกายน 2537 ตลาดหลักทรัพย์แห่งประเทศไทยได้ทำการอนุญาต
  ให้บริษัทฯนำหุ้นเข้าซื้อขายในตลาดหลักทรัพย์แห่งประเทศไทย

  มีนาคม 2540 จัดตั้งบริษัท เดลต้า-ทีอาร์ จำกัด โดยบริษัทฯ ถือหุ้นในอัตรา 41%
  ของทุนจดทะเบียน 10 ล้านบาท (เรียกชำระแล้ว) เพื่อผลิตเบาะรถยนต์
  และอุปกรณ์ที่เกี่ยวเนื่องกับรถยนต์

  กันยายน 2542 บริษัทฯ เพิ่มทุนจดทะเบียนในบริษัท เดลต้า-ทีอาร์ จำกัด จำนวน 5.1 ล้านบาท
  รวมคิดเป็น 46% ของทุนจดทะเบียนของบริษัทร่วม

มีนาคม 2543 เพิ่มทุนในบริษัท ไทยรุ่งเจนเนอรัล มอเตอร์ จำกัด 6.58 ล้านบาท
โดยสัดส่วนในการถือหุ้นยังคงเท่าเดิม คือ 94%

  พฤศจิกายน 2543 ร่วมลงทุนในบริษัท ไทยออโต้ บอดี้ แอสเซมบลี้ จำกัด จำนวนเงิน 10.92
  ล้านบาท คิดเป็น 91% ของทุนจดทะเบียน และในบริษัท ไทยออโต้ เพรสพาร์ท จำกัด
  จำนวนเงิน 47.32 ล้านบาท คิดเป็น 91% ของทุนจดทะเบียน

  เมษายน 2544 บริษัทไทย วี.พี. ออโต้เซอร์วิส จำกัด (บริษัทย่อย) เข้าซื้อหุ้นสามัญของ บริษัท
  ไทยอัลติเมทคาร์ จำกัด ในอัตรา 99.53% ของทุนจดทะเบียน (380 ล้านบาท) จำนวนเงิน 10
  ล้านบาท

  มิถุนายน 2544 เพิ่มทุนในบริษัท ไทยออโต้ เพรสพาร์ท จำกัด 10.01 ล้านบาท
  เพื่อรักษาสัดส่วนการถือหุ้น 91% ของทุนจดทะเบียนเท่าเดิม

  กรกฎาคม 2544 จำหน่ายเงินลงทุนในบริษัท ออโต้ลิฟ (ประเทศไทย) จำกัด ทั้งหมด 10%
  ของทุนจดทะเบียน คือจำนวน 15,000 หุ้น โดยขายในราคาเท่ากับมูลค่าที่ตราไว้ 1,000 บาท
  ให้กับบริษัท ไทย วี.พี. คอร์ปอเรชั่น จำกัด (บริษัทที่เกี่ยวโยง)

  สิงหาคม 2544 บริษัท ไทยอัลติเมทคาร์ จำกัด ลดทุนจดทะเบียนจากเดิม 380 ล้านบาท
  ให้เหลือทุนจดทะเบียน 95 ล้านบาท โดยเป็นการลดจำนวนหุ้นลงตามสัดส่วนเดิม ทำให้บริษัท
  ไทย วี.พี. ออโต้เซอร์วิส จำกัด (บริษัทย่อย) ยังคงมีสัดส่วนการถือหุ้นในบริษัท
  ไทยอัลติเมทคาร์ จำกัด 99.53% ของทุนจดทะเบียนเท่าเดิม

  ธันวาคม 2544 บริษัท ไทยอัลติเมทคาร์ จำกัด ลดทุนจดทะเบียนจากเดิม 95 ล้านบาท
  ให้เหลือทุนจดทะเบียน 25 ล้านบาท โดยเป็นการลดจำนวนหุ้นลงตามสัดส่วนเดิม ทำให้บริษัท
  ไทย วี.พี. ออโต้เซอร์วิส จำกัด (บริษัทย่อย) ยังคงมีสัดส่วนการถือหุ้นในบริษัท
  ไทยอัลติเมทคาร์ จำกัด 99.53% ของทุนจดทะเบียนเท่าเดิม

  มกราคม 2545 บริษัทฯเปลี่ยนแปลงมูลค่าหุ้นที่ตราไว้ของบริษัทฯ จากมูลค่าหุ้นละ 10 บาท
  เป็นมูลค่าหุ้นละ 1 บาท และเปลี่ยนแปลงหุ้นสามัญจดทะเบียนจาก 40 ล้านหุ้น เป็น 400 ล้านหุ้น

  พฤษภาคม 2545 บริษัทฯ เพิ่มทุนจดทะเบียนจากทุนจดทะเบียนเดิม 400 ล้านบาท
  ให้เป็นทุนจดทะเบียน 500ล้านบาท เพื่อจ่ายเป็นหุ้นปันผลให้แก่ผู้ถือหุ้น (ทุนชำระแล้ว
  499,997,497 บาท)

  มกราคม 2547 บริษัทฯ เพิ่มทุนจดทะเบียนจากเดิม 500,000,000 บาท เป็น 524,996,497
  บาท โดยการออกหุ้นสามัญเพิ่มทุน จำนวน 24,999,000 หุ้น มูลค่าหุ้นละ 1 บาท
  และจัดสรรหุ้นทั้งหมดสำรอง
  ทั้งหมดไว้เพื่อรองรับการใช้สิทธิ์ซื้อหุ้นสามัญของผู้ถือใบสำคัญแสดงสิทธิ์ที่เสนอขายให้แก่กรรมการ,
  ที่ปรึกษาและหรือพนักงานของบริษัทตามโครงการ ESOP 2003

มกราคม 2547 ร่วมลงทุนกับกลุ่มบริษัท โตโยต้า จัดตั้ง บริษัท ไทยออโต้ คอนเวอชั่น จำกัด
จำนวนเงิน 22.35 ล้านบาท คิดเป็น 30% ของทุนจดทะเบียน

กันยายน 2547 บริษัทฯ เข้าซื้อหุ้นสามัญเพิ่มทุนจดทะเบียนในบริษัท ไทยออโต้ เพรสพาร์ท จำกัด
จำนวน 3,066,700 หุ้น ราคาหุ้นละ 100 บาท รวมเป็นเงินทั้งสิ้น 306,670,000 บาท
เพื่อรักษาสัดส่วน การถือหุ้นเดิม คือ 91% (บริษัท ไทยออโต้ เพรสพาร์ท จำกัด เพิ่มทุน จากเดิม
63,000,000 บาท เป็น 400,000,000 บาท)

มีนาคม 2548 บริษัทฯ เข้าซื้อหุ้นสามัญเพิ่มทุนจดทะเบียนในบริษัท ไทย วี.พี.ออโต้เซอร์วิส จำกัด
จำนวน 188,000 หุ้น ราคาหุ้นละ 100 บาท รวมเป็นเงินทั้งสิ้น 18,800,000 บาท
เพื่อรักษาสัดส่วน การถือหุ้นเดิม คือ 94% (บริษัท ไทย วี.พี. ออโต้เซอร์วิส จำกัด
เพิ่มทุนจากเดิม 5,000,000 บาท เป็น 25,000,000 บาท)

ตุลาคม 2548 บริษัท ไทย วี.พี. ออโต้เซอร์วิส จำกัด (บริษัทย่อย)
ร่วมลงทุนจัดตั้งบริษัทย่อยแห่งใหม่ ชื่อบริษัท ทีอาร์ยู ลีสซิ่ง จำกัด มีทุนจดทะเบียน 60,000,000
บาท แบ่งเป็นหุ้นสามัญจำนวน 600,000 หุ้น มูลค่าหุ้นละ 100 บาท โดยมีสัดส่วนลงทุน 90%
คิดเป็นเงิน 54,000,000 บาท

มีนาคม 2549 บริษัท ไทยรุ่งเจนเนอรัล มอเตอร์ จำกัด ได้จดทะเบียนเปลี่ยนแปลงชื่อเป็น
บริษัทไทยรุ่ง ทูลส์ แอนด์ ไดส์ จำกัด

ธันวาคม 2550 บริษัท ทีอาร์ยู ลีสซิ่ง จำกัด ลดทุนจดทะเบียนจากเดิม 60 ล้านบาท
ให้เหลือทุนจดทะเบียน 15 ล้านบาท โดยเป็นการลดจำนวนหุ้นลงตามสัดส่วนเดิม

ธันวาคม 2550 บริษัทฯ ร่วมลงทุนกับบริษัท เดลต้า โคเงียว จำกัด (ประเทศญี่ปุ่น)
จัดตั้งบริษัทร่วมทุนแห่งใหม่ชื่อ บริษัท เดลต้า ไทยรุ่ง จำกัด ทุนจดทะเบียน 200,000,000 บาท
แบ่งเป็นหุ้นสามัญ 200,000 หุ้น มูลค่าหุ้นละ 100 บาท โดยมีสัดส่วนลงทุน 30% คิดเป็นเงินลงทุน
60,000,000 บาท (เรียกชำระค่าหุ้น 50% ในเดือนมกราคม 2551) โดยบริษัทร่วมทุนใหม่นี้
จะดำเนินธุรกิจผลิตเบาะ และชิ้นส่วนอุปกรณ์ต่าง ๆ สำหรับรถยนต์

สิงหาคม 2551 บริษัทฯ เข้าซื้อหุ้นสามัญเพิ่มทุนจดทะเบียนในบริษัท เดลต้า ไทยรุ่ง จำกัด
(บริษัทร่วม) จำนวน 300,000 หุ้น ราคาหุ้นละ 100 บาท รวมเป็นเงินทั้งสิ้น 30,000,000 บาท
เพื่อรักษาสัดส่วนการถือหุ้นเดิม คือ 30% (บริษัท เดลต้า ไทยรุ่ง จำกัด เพิ่มทุนจดทะเบียน
จากเดิม 200,000,000 บาท เป็น 300,000,000 บาท)

ธันวาคม 2551 ที่ประชุมวิสามัญผู้ถือหุ้นของ บริษัท ไทยออโต้ บอดี้ แอสเซมบลี้ จำกัด และ บริษัท
ทีอาร์ยู ลีสซิ่ง จำกัด ได้มีมติให้เลิกบริษัท เนื่องจากยังมิได้ประกอบกิจการใด ๆ
ตั้งแต่จดทะเบียนจดตั้งบริษัทมา โดยได้ทำการจดทะเบียนเลิกบริษัทต่อกรมพัฒนาธุรกิจการค้า
กระทรวงพาณิชย์ ในวันที่ 26 ธันวาคม 2551 และวันที่ 5 มกราคม 2552 ตามลำดับ

พฤษภาคม- บริษัทฯ ซื้อหุ้นคืนเพื่อการบริหารทางการเงินตามมาตรา 66/1 จำนวน 9,216,700
หุ้น คิดเป็น

พฤศจิกายน 2553 1.84% ของหุ้นสามัญที่จดทะเบียนและเรียกชำระแล้ว โดยบริษัทฯ
จะต้องถือหุ้นดังกล่าวไว้เป็นเวลา 6 เดือน และหากภายในเดือนพฤศจิกายน 2556 บริษัทฯ
ยังจำหน่ายหุ้นที่ซื้อคืนไม่หมด บริษัทจะต้องทำการลดทุนโดยการตัดหุ้นที่ซื้อคืนและยังไม่ได้จำหน่ายออก
และจดทะเบียนเปลี่ยนแปลงทุนจดทะเบียนต่อกระทรวงพาณิชย์ต่อไป

พฤศจิกายน 2553 คณะกรรมการบริษัทฯ อนุมัติเงินลงทุนเฟสแรกกว่า 300 ล้านบาท
เพื่อก่อสร้างโรงงานใหม่และเพิ่มเครื่องจักรที่ บริษัท ไทยออโต้ เพรสพาร์ท จำกัด (บริษัทย่อย
ที่จังหวัดระยอง) เพื่อเพิ่มกำลังการผลิต รองรับปริมาณงานชิ้นส่วนจากลูกค้า
โดยขอรับการส่งเสริมการลงทุนจาก BOI (โครงการ 2) และเริ่มเดินเครื่องจักรในไตรมาส 1 ปี
2555

มกราคม 2555 บริษัทฯ ขายหุ้นสามัญของบริษัท ไทยออโต้ คอนเวอชั่น จำกัด (บริษัทร่วม) จำนวน
10% ของทุนจดทะเบียน ให้กับบริษัท โตโยต้า ออโต้ บอดี้ คัมปะนี ลิมิเต็ด (ประเทศญี่ปุ่น)
เพื่อปรับโครงสร้างการถือหุ้นของบริษัทใหม่ โดยบริษัทฯ ยังคงถือหุ้นในบริษัท ไทยออโต้ คอนเวอชั่น
จำกัด (บริษัทร่วม) จำนวน 20% ของทุนจดทะเบียน

กุมภาพันธ์ 2555 ที่ประชุมวิสามัญผู้ถือหุ้นของ บริษัท เดลต้า-ทีอาร์ จำกัด ได้มีมติให้เลิกบริษัท
เนื่องจากปริมาณงานลดลงอย่างมาก จนทำให้ผลการดำเนินงานไม่คุ้มค่ากับการดำเนินธุรกิจต่อไป
โดยได้ทำการจดทะเบียนเลิกบริษัทต่อกรมพัฒนาธุรกิจการค้า กระทรวงพาณิชย์ ในวันที่ 6 มีนาคม
2555

กรกฎาคม 2555 บริษัท ไทยรุ่ง ทูลส์ แอนด์ ไดส์ จำกัด (บริษัทย่อย)
ได้ขยายการลงทุนในเครื่องจักร และเทคโนโลยีต่าง ๆ
เพื่อยกระดับความสามารถในการผลิตแม่พิมพ์และอุปกรณ์จับยึด ด้วยมูลค่าเงินลงทุน 205 ล้านบาท
โดยขอรับการส่งเสริมการลงทุนจาก BOI

กุมภาพันธ์ 2556 คณะกรรมการบริษัทฯ มีมติให้บริษัทฯ
ขายหุ้นที่ซื้อคืนเพื่อการบริหารทางการเงินตามมาตรา 66/1 จำนวน 9,216,700 หุ้น คิดเป็น
1.84% ของหุ้นสามัญที่จดทะเบียนและเรียกชำระแล้ว โดยจะเริ่มขายหุ้นที่ซื้อคืนได้ตั้งแต่วันที่ 13
มีนาคม 2556 จนถึงวันครบกำหนดโครงการคือวันที่ 26 พฤศจิกายน 2556 หากบริษัทฯ
ยังจำหน่ายหุ้นที่ซื้อคืนไม่หมด บริษัทจะต้องทำการลดทุนโดยการตัดหุ้นที่ซื้อคืนและยังไม่ได้จำหน่ายออก
และจดทะเบียนเปลี่ยนแปลงทุนจดทะเบียนต่อกระทรวงพาณิชย์ต่อไป

พฤศจิกายน 2556 คณะกรรมการบริษัทฯ มีมติให้บริษัทฯ ลดทุนจดทะเบียนและทุนชำระแล้ว
โดยการตัดหุ้นที่ซื้อคืนและมิได้จำหน่ายเป็นจำนวน 9,216,700 หุ้น
โดยบริษัทได้ดำเนินการจดทะเบียนลดทุนจดทะเบียนและทุนชำระแล้ว
กับกระทรวงพาณิชย์เป็นที่เรียบร้อยแล้วในเดือนธันวาคม 2556

รางวัลและประกาศนียบัตร

29 เมษายน 2541 ได้รับประกาศนียบัตร ISO9002 : 1994 โดยการรับรองจากสถาบัน BVQI
(Bureau Veritas Quality International)
ในด้านการขึ้นรูปชิ้นส่วนโลหะและประกอบชิ้นส่วนรถยนต์

15 มิถุนายน 2542 ได้รับประกาศนียบัตร ISO9001 : 1994 โดยการรับรองจากสถาบัน BVQI
ในด้านการออกแบบ และประกอบรถอเนกประสงค์

13 ตุลาคม 2542 ได้รับประกาศนียบัตร QS9000:1998 ในด้านการขึ้นรูปชิ้นส่วนโลหะ
และประกอบชิ้นส่วนรถยนต์

3 เมษายน 2543 ได้รับใบอนุญาตแสดงเครื่องหมาย Thailand Brand
จากกรมส่งเสริมการส่งออก กระทรวงพาณิชย์

30 กรกฎาคม 2545 ได้รับประกาศนียบัตร ISO14001:1996 โดยการรับรองจากสถาบัน BVQI
ในด้านระบบการจัดการสิ่งแวดล้อม

10 กันยายน 2546 ได้รับรางวัลผู้ส่งออกสินค้าและบริการดีเด่น ประจำปี 2546 (Prime
Minister’s Export Award 2003) จากกรมส่งเสริมการส่งออก กระทรวงพาณิชย์ จำนวน 3
รางวัล มีดังนี้

1.  รางวัลผู้ส่งออกสินค้าไทยดีเด่น ประเภทผู้ส่งออกไทยดีเด่น (Best Exporter)

2.  รางวัลผู้ส่งออกสินค้าไทยดีเด่น ประเภทที่ใช้ตราสินค้าของตนเอง (Distinguished
    Brand)

3.  รางวัลผู้ส่งออกสินค้าไทยดีเด่น ประเภทที่มีการออกแบบผลิตภัณฑ์ของตนเอง
    (Distinguished Design)

16 เมษายน 2547 ได้รับรางวัลรถยนต์ยอดเยี่ยม ประจำปี 2547 (Car of the Year)
สาขานวัตกรรมไทย ในรุ่น TR Adventure Master จากกระทรวงอุตสาหกรรม

29 กันยายน 2547 ได้รับประกาศนียบัตร ISO9001 : 2000 โดยการรับรองจากสถาบัน BVQI
(Bureau Veritas

  Quality International) ในงานด้านการออกแบบและประกอบรถอเนกประสงค์

28 ตุลาคม 2547 ได้รับประกาศนียบัตรระบบคุณภาพ ISO/TS 16949 : 2002
โดยการรับรองจากสถาบัน BVQI (Bureau Veritas Quality International)
ในงานด้านการผลิตขึ้นรูปชิ้นส่วนรถยนต์

28 มีนาคม 2548 ได้รับรางวัลรถยนต์ยอดเยี่ยม ประจำปี 2548 (Car of the Year 2005)
สาขานวัตกรรมไทย ยอดเยี่ยม (Thai Innovation Award)

7 กันยายน 2548 ได้รับประกาศนียบัตร ISO14001 : 2004 โดยการรับรองจากสถาบัน BVQI
(Bureau Veritas Quality International) ในด้านระบบการจัดการสิ่งแวดล้อม

31 ตุลาคม 2548 ได้รับการจัดอันดับจาก นิตยสาร Forbes Asia ให้เป็นบริษัทสุดยอดแห่งเอเชีย
2005 โดยเป็นบริษัทมหาชนขนาดเล็กที่ดีที่สุด 1 ใน 11 บริษัทจากประเทศไทย ที่ติดอันดับ The
200 Finest (จากทั้งหมด15 ประเทศในเอเชีย)

23 มีนาคม 2549 ได้รับรางวัลรถยนต์ยอดเยี่ยม ประจำปี 2549 (Car of the Year 2006)
สาขานวัตกรรมไทยยอดเยี่ยม (Thai Innovation Award)

2 เมษายน 2550 ได้รับรางวัลรถยนต์ยอดเยี่ยม ประจำปี 2550 (Car of the Year 2007)
สาขานวัตกรรมไทยยอดเยี่ยม (Thai Innovation Award) ในรุ่น TR Adventure Sport

23 พฤษภาคม 2552 ได้รับประกาศนียบัตร ISO9001 : 2008 โดยการรับรองจากสถาบัน BVQI
(Bureau Veritas Quality International)
ในงานด้านการออกแบบและประกอบรถอเนกประสงค์

กรกฎาคม 2553 ได้รับประกาศนียบัตรระบบคุณภาพ ISO/TS 16949 : 2009
โดยการรับรองจากสถาบัน BVQI (Bureau Veritas Quality International)
ในงานด้านการผลิตขึ้นรูปชิ้นส่วนรถยนต์

กันยายน 2549-2553 ได้รับรางวัลสถานประกอบกิจการดีเด่น
ด้านแรงงานสัมพันธ์และด้านสวัสดิการแรงงาน ประจำปี 2549-2553
โดยกรมสวัสดิการและคุ้มครองแรงงาน กระทรวงแรงงานและสวัสดิการสังคม

14 กันยายน 2555 บริษัท ไทยรุ่งยูเนี่ยนคาร์ จำกัด (มหาชน)
ได้รับรางวัลเชิดชูเกียรติสถานประกอบกิจการดีเด่น ด้านแรงงานสัมพันธ์และสวัสดิการแรงงาน 7
ปีติดต่อกัน (พ.ศ. 2549 – 2555) จากกรมสวัสดิการและคุ้มครองแรงงาน
กระทรวงแรงงานและสวัสดิการสังคม

14 กันยายน 2555 บริษัท ไทยรุ่งทูลส์ แอนด์ ไดส์ จำกัด (บริษัทย่อย)
ได้รับรางวัลเชิดชูเกียรติสถานประกอบกิจการดีเด่น ด้านแรงงานสัมพันธ์และสวัสดิการแรงงาน 5
ปีติดต่อกัน (พ.ศ. 2551 – 2555) จากกรมสวัสดิการและคุ้มครองแรงงาน
กระทรวงแรงงานและสวัสดิการสังคม

29 กรกฎาคม 2556 บริษัท ไทยรุ่งยูเนี่ยนคาร์ จำกัด (มหาชน)
ได้รับเกียรติบัตรผ่านเกณฑ์การตรวจประเมิน โครงการถ่ายทอดเทคโนโลยีโรงงาน
ด้านความปลอดภัย ประจำปี 2555 จากกรมโรงงานอุตสาหกรรม กระทรวงอุตสาหกรรม

13 กันยายน 2556 บริษัท ไทยรุ่งยูเนี่ยนคาร์ จำกัด (มหาชน)
ได้รับรางวัลเชิดชูเกียรติสถานประกอบกิจการดีเด่น ด้านแรงงานสัมพันธ์และสวัสดิการแรงงาน 8
ปีติดต่อกัน (พ.ศ. 2549 – 2556) จากกรมสวัสดิการและคุ้มครองแรงงาน
กระทรวงแรงงานและสวัสดิการสังคม

13 กันยายน 2556 บริษัท ไทยรุ่งทูลส์ แอนด์ ไดส์ จำกัด (บริษัทย่อย)
ได้รับรางวัลเชิดชูเกียรติสถานประกอบกิจการดีเด่น ด้านแรงงานสัมพันธ์และสวัสดิการแรงงาน 6
ปีติดต่อกัน (พ.ศ. 2551 – 2556) จากกรมสวัสดิการและคุ้มครองแรงงาน
กระทรวงแรงงานและสวัสดิการสังคม

20 พฤศจิกายน 2556 บริษัท ไทยรุ่งยูเนี่ยนคาร์ จำกัด (มหาชน) ได้รับรางวัล SET Awards
2013 ประเภทรางวัลบริษัทจดทะเบียนด้านผลดำเนินงานยอดเยี่ยม (Best Performance
Award) ในกลุ่มบริษัทที่มีมูลค่าหลักทรัพย์ตามราคาตลาดระหว่าง 2,000 – 10,000 ล้านบาท
ซึ่งเป็นรางวัลที่จัดขึ้นโดยตลาดหลักทรัพย์แห่งประเทศไทย ร่วมกับวารสารการเงินธนาคาร

รางวัลที่ได้รับจากลูกค้า

5 กุมภาพันธ์ 2553 ได้รับรางวัล Excellent Quality Reward 2009 จากบริษัท คาวาซากิ
มอเตอร์ เอ็นเตอร์ไพรส์ (ประเทศไทย) จำกัด

26 กุมภาพันธ์ 2553 ได้รับรางวัล Best Quality Award 2009 และ Best Delivery
Award 2009 (Component Part) จากบริษัท H-One Parts (Thailand) จำกัด

4 กุมภาพันธ์ 2554 ได้รับรางวัล Excellent Delivery Reward 2010 จากบริษัท จากบริษัท
คาวาซากิ มอเตอร์ เอ็นเตอร์ไพรส์ (ประเทศไทย) จำกัด

4 กุมภาพันธ์ 2554 ได้รับรางวัล Zero Defect Award 2010 (Component Part) จากบริษัท
H-One Parts (Thailand) จำกัด

9 กุมภาพันธ์ 2554 ได้รับรางวัล Quality Prize จากบริษัท ICL (Thailand) จำกัด

3 กุมภาพันธ์ 2555 ได้รับรางวัล Excellent Delivery Reward, Excellent Quality
Reward และ Excellent Good-Cooperation Reward 2011 จากบริษัท คาวาซากิ มอเตอร์
เอ็นเตอร์ไพรส์ (ประเทศไทย) จำกัด

21 พฤศจิกายน 2555 บริษัท ไทยรุ่งยูเนี่ยนคาร์ จำกัด (มหาชน) ได้รับรางวัล “President
Award” จากบริษัท บางกอกโคมัตสุ จำกัด (BKC)

1.3 โครงสร้างการถือหุ้นของกลุ่มบริษัท

โครงสร้างของกลุ่มบริษัทไทยรุ่งยูเนี่ยนคาร์ จำกัด (มหาชน) และบริษัทย่อย

ณ วันที่ 31 ธันวาคม 2556

2.  ลักษณะการประกอบธุรกิจ

    -   บริษัท ไทยรุ่งยูเนี่ยนคาร์ จำกัด (มหาชน) ประกอบธุรกิจหลัก 3 ธุรกิจ ได้แก่

-   การออกแบบและพัฒนาผลิตภัณฑ์ มุ่งเน้นด้านการพัฒนาผลิตภัณฑ์รถยนต์ดัดแปลงประเภทต่าง ๆ
    และการรับจ้างออกแบบวิจัย การดัดแปลงรถประเภทต่าง ๆ แก่ลูกค้าทั้งในและต่างประเทศ

-   การผลิตชิ้นส่วนโลหะและพลาสติก ผลิตเบาะรถยนต์ เพื่อจำหน่ายให้ลูกค้ากลุ่มรถยนต์,
    รถจักรยานยนต์, ชิ้นส่วนสำหรับเครื่องมือการก่อสร้าง, เครื่องมืออุตสาหกรรม,
    เครื่องจักรกลการเกษตร และธุรกิจอื่นที่มิใช่ยานยนต์ เช่น ชิ้นส่วนอิเล็คทรอนิกส์ เป็นต้น
    รวมทั้งผลิตเพื่อใช้ภายในบริษัทฯ เอง

-   การรับจ้างพ่นสี รับจ้างประกอบ แก่ลูกค้ากลุ่มรถยนต์, เครื่องมือการก่อสร้าง,
    เครื่องมืออุตสาหกรรม, เครื่องจักรกลการเกษตร และดัดแปลงรถยนต์ต่าง ๆ
    เพื่อเป็นรถอเนกประสงค์ และรถใช้งานเฉพาะด้าน (Special Purpose Vehicle) เช่น
    รถ TR Transformer รถตรวจการณ์ลาดตระเวนทางการทหาร (MUV4)
    รถฉุกเฉินเคลื่อนที่เร็ว เป็นต้น

-   บริษัท ไทยรุ่ง ทูลส์ แอนด์ ไดส์ จำกัด (TRT)
    ประกอบธุรกิจด้านการสร้างแม่พิมพ์และอุปกรณ์จับยึดสำหรับการผลิต
    โดยได้รับการส่งเสริมการลงทุนจาก BOI

-   บริษัท ไทยออโต้ เพรสพาร์ท จำกัด (TAP) เริ่มเปิดดำเนินการในเดือน มิถุนายน 2545
    ตั้งโรงงานอยู่ในนิคมอุตสาหกรรมอมตะซิตี้ อินดัสเทรียล เอสเทรส อำเภอปลวกแดง
    จังหวัดระยอง เพื่อรองรับการขยายกำลังการผลิตชิ้นส่วน โดยได้รับการส่งเสริมการลงทุนจาก
    BOI เพื่อจำหน่ายให้ลูกค้ากลุ่มรถยนต์กลรถจักรยานยนต์ ในพื้นที่บริเวณอีสเทอร์น ซีบอร์ด
    และบริเวณใกล้เคียง รวมถึงตลาดส่งออก ในปี 2555 โรงงานใหม่ที่จังหวัดระยอง
    ได้เปิดดำเนินการเชิงพาณิชย์แล้ว

-   บริษัท ไทย วี.พี. ออโต้เซอร์วิส จำกัด (TVS) ประกอบธุรกิจด้านจำหน่ายอะไหล่
    และศูนย์บริการหลังการขาย สำหรับรถอเนกประสงค์ของบริษัท ไทยรุ่งยูเนี่ยนคาร์ จำกัด
    (มหาชน) ซึ่งในปี 2548 ได้ขยายธุรกิจไปยังชิ้นส่วนพลาสติกตกแต่งรถ (Accessory Part)
    ในนาม “Parto” ในปี 2551 เพิ่มการให้บริการติดตั้งแก๊ส LPG / NGV รถยนต์ และในปี
    2556 ทางบริษัทเริ่มเปิดดำเนินการธุรกิจรับพ่นสี เพื่อรองรับความต้องการที่เพิ่มขึ้นของลูกค้า

-   บริษัท ไทยอัลติเมทคาร์ จำกัด (TUC) เป็นบริษัทย่อยของ TVS ซึ่งเข้าลงทุนในปี 2544
    ปัจจุบันดำเนินธุรกิจเกี่ยวกับรถยนต์ การให้คำปรึกษา และให้บริการงานบริหารองค์กรทั่วไป

-   บริษัท ไทยออโต้ คอนเวอชั่น จำกัด (TAC) เป็นบริษัทร่วมทุนกับกลุ่มบริษัท โตโยต้า มอเตอร์
    ประกอบธุรกิจด้านการพัฒนาผลิตภัณฑ์และติดตั้งอุปกรณ์ตกแต่งพิเศษสำหรับ Special Purpose
    Vehicle

-   บริษัท เดลต้า ไทยรุ่ง จำกัด (DTC) เป็นบริษัทร่วมทุนกับบริษัท Delta Kogyo ประเทศญี่ปุ่น
    ซึ่งจัดตั้งบริษัทขึ้นใหม่ในปี 2550 เพื่อประกอบธุรกิจผลิตเบาะรถยนต์ ชิ้นส่วนและอุปกรณ์ต่าง ๆ
    สำหรับรถยนต์ โดยตั้งโรงงานอยู่ในนิคมอุตสาหกรรมอมตะซิตี้ อินดัสเทรียล เอสเทรส
    อำเภอปลวกแดง จังหวัดระยอง

  นโยบายการแบ่งการดำเนินงานของบริษัทฯ ในกลุ่ม ให้บริษัทย่อยแต่ละบริษัทประกอบธุรกิจ
  ให้มีกำไรด้วยความสามารถในการประกอบธุรกิจของบริษัทย่อยนั้น ๆ
  และภายใต้กรอบนโยบายจากบริษัทแม่

1.  โครงสร้างรายได้ของบริษัท ไทยรุ่งยูเนี่ยนคาร์ จำกัด (มหาชน) และบริษัทย่อย ในปี
    2554-2556

หน่วย ล้านบาท

+----------------------+-----+-------+-----+---+-----+---+-----+---+
| ผลิตภัณฑ์/บริการ         | ดำ  | %     | ปี   |   | ปี   |   | ปี   |   |
|                      | เนิน | กา    | 2   |   | 2   |   | 2   |   |
|                      | การ | รถือหุ้น | 554 |   | 555 |   | 556 |   |
|                      | โดย |       |     |   |     |   |     |   |
+----------------------+-----+-------+-----+---+-----+---+-----+---+
|                      |     | ขอ    | รา  | % | รา  | % | รา  | % |
|                      |     | งบริษัท | ยได้ |   | ยได้ |   | ยได้ |   |
+----------------------+-----+-------+-----+---+-----+---+-----+---+
| ธุรกิจผลิต              | T   | 91,   | 1,  | 4 | 2,  | 5 | 2,  | 6 |
| อุปกรณ์สำหรับใช้ผลิตรถยนต์ | RU, | 94    | 116 | 9 | 100 | 6 | 045 | 1 |
|                      | T   |       | .10 |   | .68 |   | .54 |   |
|                      | AP, |       |     |   |     |   |     |   |
|                      | TRT |       |     |   |     |   |     |   |
+----------------------+-----+-------+-----+---+-----+---+-----+---+
| ธุรกิจรับ               | TRU |       | 763 | 3 | 1,  | 3 | 984 | 2 |
| จ้างประกอบและรับจ้างอื่นๆ |     |       | .67 | 4 | 280 | 4 | .71 | 9 |
| ที่เกี่ยวกับรถยนต์         |     |       |     |   | .34 |   |     |   |
+----------------------+-----+-------+-----+---+-----+---+-----+---+
| ธุรกิจจำหน             | T   | 94,   | 175 | 8 | 118 | 3 | 108 | 3 |
| ่ายรถยนต์ศูนย์บริการรถยนต์ | RU, | 9     | .01 |   | .56 |   | .05 |   |
|                      | T   | 9.53* |     |   |     |   |     |   |
|                      | VS, |       |     |   |     |   |     |   |
|                      | TUC |       |     |   |     |   |     |   |
+----------------------+-----+-------+-----+---+-----+---+-----+---+
| รวมรา                |     |       | 2,  | 9 | 3,  | 9 | 3,  | 9 |
| ยได้จากการขายและบริการ |     |       | 054 | 1 | 499 | 3 | 138 | 3 |
|                      |     |       | .78 |   | .58 |   | .30 |   |
+----------------------+-----+-------+-----+---+-----+---+-----+---+
| รายได้อื่น ๆ            |     |       | 208 | 9 | 281 | 7 | 236 | 7 |
|                      |     |       | .32 |   | .26 |   | .51 |   |
+----------------------+-----+-------+-----+---+-----+---+-----+---+
| รวมรายได้ทั้งสิ้น         |     |       | 2,  | 1 | 3,  | 1 | 3,  | 1 |
|                      |     |       | 263 | 0 | 780 | 0 | 374 | 0 |
|                      |     |       | .10 | 0 | .84 | 0 | .81 | 0 |
+----------------------+-----+-------+-----+---+-----+---+-----+---+

  * TRU ถือหุ้นใน TVS 94% และ TVS ถือหุ้นใน TUC 99.53%

2.2 การประกอบธุรกิจของแต่ละสายผลิตภัณฑ์

2.1. การรับจ้างประกอบและดัดแปลงรถยนต์ต่าง ๆ

2.1.1 ลักษณะผลิตภัณฑ์

  - ลักษณะผลิตภัณฑ์

  บริษัทฯ รับจ้างพัฒนาและดัดแปลงรถยนต์กระบะเพื่อเป็นรถใช้งานเฉพาะด้าน เช่น รถ TR
  Transformer ,รถตรวจการณ์ลาดตระเวนทางการทหาร (MUV4) และรถฉุกเฉินเคลื่อนที่เร็ว
  เป็นต้น

  - ปัจจัยสำคัญที่มีผลกระทบต่อการประกอบธุรกิจ

  จากความนิยมใช้รถยนต์ ของผู้บริโภคที่เพิ่มสูงขึ้น ทำให้ตลาดรถกลุ่มนี้จะขยายตัวอย่างรวดเร็ว
  ผู้ประกอบการรถยนต์ค่ายต่าง ๆ (Brand Owner)
  ให้ความสนใจในการเข้ามาทำตลาดรถยนต์ประเภท PPV มีจำนวนมากขึ้น
  ส่งผลให้มีการแข่งขันรุนแรงมาก ขึ้น ทำให้บริษัทฯ ต้องพัฒนาผลิตภัณฑ์
  และการบริการทั้งก่อนและหลังการขายให้มีคุณภาพและประสิทธิภาพดียิ่งขึ้น
  เพื่อให้สามารถตอบสนองความต้องการใช้งานของลูกค้าในระดับราคาที่เหมาะสมและสามารถแข่งขันได้ในตลาด

  2.1.2 การตลาดและภาวะการแข่งขัน

  - กลยุทธ์การแข่งขัน

  บริษัทฯ มุ่งเน้นเรื่องการพัฒนาผลิตภัณฑ์ให้มีมาตรฐานและคุณภาพระดับสากล
  รวมถึงมุ่งเน้นการออกแบบรูปลักษณ์ภายนอกที่โดดเด่น แข็งแกร่ง เท่ห์ มีสไตล์ ไม่เหมือนใคร
  และมากด้วยประโยชน์ใช้สอย โดยเฉพาะกลุ่มที่เน้นการเดินทางท่องเที่ยวต่างจังหวัด
  รวมถึงการกำหนดราคาขายให้มีความคุ้มค่า สามารถ
  แข่งขันกับคู่แข่งขันในตลาดทั้งคู่แข่งขันทางตรงและทางอ้อมได้

  - การโฆษณาประชาสัมพันธ์

  บริษัทฯ ได้วางแผนในการโฆษณาผ่านสื่อต่าง ๆ เช่น นิตยสาร / Social media
  และสื่อทางเลือกอื่น ๆ ทั้งนี้ เพื่อเป็นการสร้างภาพลักษณ์ของตราสินค้า
  และผลิตภัณฑ์ให้เป็นที่รู้จักอย่างแพร่หลาย
  รวมถึงรายการส่งเสริมการขายที่หลากหลายตรงตามความต้องการของกลุ่มลูกค้าเป้าหมาย
  นอกจากนี้ ยังมุ่งเน้นการสร้างความสัมพันธ์ที่ดีกับลูกค้าทั้งเก่าและใหม่
  โดยการจัดกิจกรรมเพื่อเสริมสร้างความสัมพันธ์ที่ดีกับกลุ่มลูกค้าอย่างสม่ำเสมอ

  - ลักษณะลูกค้าและกลุ่มเป้าหมาย

  กลุ่มลูกค้า ทั้งในส่วนของหน่วยงานราชการ และบุคคลทั่วไป ซึ่งประกอบอาชีพธุรกิจส่วนตัว
  นักการเมือง และหน่วยงานต่างๆ อายุตั้งแต่ 45 ปีขึ้นไป
  และเป็นผู้ที่มีเหตุมีผลในการเลือกใช้ผลิตภัณฑ์โดยคำนึงถึงความคุ้มค่าในการใช้งานและชื่นชอบรูปทรงของรถเป็นหลัก

  - การจำหน่ายและช่องทางการจำหน่าย

  ทางบริษัทฯ จะเป็นผู้จำหน่ายเอง โดยมุ่งเน้นการออก Event และ Road Show
  ตามหัวเมืองต่าง ๆ นอกจากนี้ยังเน้นเรื่องการแต่งตั้ง Dealer ในภาคเหนือ,
  ภาคตะวันออกเฉียงเหนือ,ภาคตะวันออก และภาคใต้ ทั้งนี้เนื่องจาก
  กลุ่มเป้าหมายจะเป็นเจ้าของกิจการ เศรษฐีในต่างจังหวัด

- สัดส่วนการจำหน่าย

  บริษัทฯ จำหน่ายรถยนต์ TR Transformer และรถยนต์ตรวจการณ์ MUV4 ภายในประเทศ
  100% และกำลังดำเนินการในการขยายตลาดในการส่งออกไปยังต่างประเทศ

  - แนวโน้มภาวะอุตสาหกรรม

  ทิศทางอุตสาหกรรมยานยนต์ไทยในปี 2557 คาดว่าจะมีการผลิตรถยนต์อยู่ที่ 2.3 ล้านคัน
  ค่ายรถยนต์ได้มีการปรับเปลี่ยนกลยุทธ์ผ่านการเปิดตัวรถยนต์ใหม่
  รวมถึงจัดกิจกรรมส่งเสริมการขายเพื่อรักษาการขายในประเทศ
  ควบคู่ไปกับการปรับเพิ่มสัดส่วนการผลิตเพื่อรองรับตลาดการส่งออกที่ยังคงเติบโตได้อย่างต่อเนื่อง
  โดยเฉพาะตลาดเอเชียและตะวันออกกลาง นอกจากนี้
  นโยบายภาครัฐที่ต้องการผลักดันประเทศไทยให้เป็นฐานการผลิตยานยนต์ที่สำคัญของโลกและเมื่อมีการเปิดเสรีตามกรอบประชาคมเศรษฐกิจอาเซียน
  (AEC) ทำให้เกิดการขยายตัวของอุตสาหกรรมอย่างมาก
  อย่างไรก็ตามยังคงมีปัจจัยความเสี่ยงในต่างๆ ทั้งเรื่อง ปัญหาอุทกภัย
  ปัญหาการเมืองภายในประเทศ การปรับโครงสร้างภาษีรถยนต์ใหม่ ซึ่งจะมีผลบังคับใช้ในปี 2559
  รวมถึงการรับมือภาวะเศรษฐกิจโลกที่ถดถอยเช่นกัน

  สภาพการแข่งขันในอนาคต

  สืบเนื่องจากภาวะราคาน้ำมันที่เพิ่มสูงขึ้น
  ผู้บริโภคจึงมีแนวโน้มที่จะเปลี่ยนไปเลือกซื้อรถเก๋งขนาดเล็ก (Eco Car) เพื่อประหยัดน้ำมัน
  หรือรถยนต์พลังงานทางเลือกต่าง ๆ รวมทั้งรถจากต่างประเทศที่มีราคาประหยัด เช่น
  รถจากประเทศจีน เพื่อให้สอดคล้องกับสภาวะเศรษฐกิจในปัจจุบัน
  ดังนั้นค่ายรถทุกแห่งต่างจำเป็นต้องงัดกลยุทธ์ต่าง ๆ เพื่อแย่งชิงลูกค้าอย่างดุเดือด
  ซึ่งนอกจากแคมเปญส่งเสริมการขายแล้ว
  การเปิดตัวรถรุ่นใหม่ก็เป็นอีกกลยุทธ์หนึ่งที่จะช่วยผลักดันยอดขาย
  และรักษาส่วนแบ่งการตลาดของตนไว้ให้ได้มากที่สุด
  รวมถึงการการปรับโครงสร้างภาษีรถยนต์ใหม่
  ทำให้ผู้ประกอบการต้องมีการปรับเปลี่ยนการผลิตให้มีประสิทธิภาพ คำนึงถึงสิ่งแวดล้อมมากขึ้นและ
  สอดคล้องกับทิศทางการพัฒนาเทคโนโลยียานยนต์ของโลก

  สำหรับบริษัทฯ นั้น นอกจากการพัฒนาผลิตภัณฑ์รุ่นปัจจุบันแล้ว บริษัทฯ
  ก็มีเป้าหมายที่จะนำเสนอผลิตภัณฑ์ใหม่ ๆ ออกสู่ตลาด
  เพื่อตอบสนองความต้องการของลูกค้าที่หลากหลายให้เพิ่มมากขึ้น

2.1.3 การจัดหาผลิตภัณฑ์

  - นโยบายการผลิต

  มุ่งเน้นการยกระดับคุณภาพสินค้าให้เทียบเท่าระดับมาตรฐาน โดยใช้ระบบการผลิตแบบดึง [Pull
  System] เพื่อให้สามารถผลิตสินค้าได้ตามมาตรฐาน ในราคาที่แข่งขันได้
  และทันต่อความต้องการของลูกค้าในเวลาที่กำหนด
  รวมทั้งมุ่งเน้นให้ระบบการผลิตไม่มีผลกระทบต่อสิ่งแวดล้อม
  โดยบริษัทฯได้มีมาตรการตรวจสอบผลกระทบต่อสิ่งแวดล้อมทั้งด้านเสียง แสงสว่าง อากาศ
  และขยะ เป็นประจำปีละ 2 ครั้ง

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศ และไม่มีปัญหาเกี่ยวกับการจัดหาและผู้จำหน่ายวัตถุดิบ ในปี 2556
เนื่องด้วย ครึ่งปีหลัง อัตราแลกเปลี่ยนที่เพิ่มขึ้น มีผลกระทบต่อวัตถุดิบตั้งต้นของสินค้า ประกอบกับ
รัฐบาลประกาศปรับราคาแก๊ส LPG ทำให้สินค้าบางรายการมีการปรับราคาขึ้น

  - การกำจัดวัตถุดิบ

  ในกระบวนการประกอบและดัดแปลงรถยนต์จะประกอบด้วยกระบวนการจุ่มและพ่นสีรถยนต์
  ซึ่งเป็นกระบวนการสำคัญที่ก่อให้เกิดผลกระทบต่อสิ่งแวดล้อม 3 ส่วนหลัก ได้แก่
  มลพิษทางด้านน้ำเสีย มลพิษจากกากของเสียอันตราย และมลพิษทางอากาศ
  โดยบริษัทฯได้ปฏิบัติตามกฎหมาย พระราชบัญญัติโรงงาน พ.ศ. 2535
  พระราชบัญญัติส่งเสริมและรักษาสภาพแวดล้อม พ.ศ. 2535
  และระเบียบข้อกฎหมายอื่นๆที่เกี่ยวข้องอย่างเคร่งครัด

น้ำเสียจากการผลิต

น้ำเสียที่เกิดจากกระบวนการผลิต
จะถูกรองรับด้วยระบบบำบัดน้ำเสียที่ได้มาตรฐานตามที่กรมโรงงาน
อุตสาหกรรมกำหนดก่อนทำการปล่อยน้ำทิ้งที่ผ่านการบำบัดแล้ว ออกสู่ภายนอกโรงงาน
โดยบริษัทมีนโยบายลงทุนในการปรับปรุงระบบบำบัดน้ำเสียให้มีประสิทธิภาพดียิ่งขึ้นกว่าเดิม
และจะต้องทำให้คุณภาพน้ำทิ้งของบริษัทฯอยู่ในเกณฑ์มาตรฐานที่กฎหมายกำหนด ซึ่งระบบบำบัดน้ำเสีย
ที่บริษัทฯ ดำเนินการในปัจจุบัน แยกออกเป็น 2 ระบบ คือ

  - ระบบบำบัดน้ำเสียที่มีสารเคมีเจือปน (Degrease)
  วิธีการบำบัดโดยใช้สารเคมีในการตกตะกอนของเสีย

  - ระบบบำบัดน้ำเสียที่มีสีเจือปน (Spray Booth)
  วิธีการบำบัดโดยใช้สารเคมีในการตกตะกอนเบื้องต้นและระบบชีวะภาพแบบ Activated
  Sludge (AS) เพื่อบำบัดน้ำเสียให้ได้ตามมาตรฐาน

  ในการบำบัดและควบคุมระบบ จะถูกดูแลโดยฝ่ายงานวิศวกรรมโรงงานของบริษัทฯ
  และมีรายละเอียด การใช้สารเคมีในการบำบัด ดังนี้

-   โซดาไฟ, กรดซัลฟิวริก : ใช้ปรับสภาพความเป็น กรด ด่าง
    ของน้ำเสียให้เหมาะสมต่อการตกตะกอน

-   Polyaluminium Colride (PAC), สารส้มน้ำ : ใช้เพื่อให้น้ำเสียตกตะกอน

-   Polymer : ใช้เพิ่มประสิทธิภาพการจับตัวของตะกอนและเกิดการตกตะกอนได้ดีขึ้น

  ขณะทำการบำบัดพนักงานผู้ควบคุมดูแลระบบจะตรวจสอบคุณภาพน้ำหลังการบำบัดโดยใช้เครื่อง pH
  Meter สำหรับวัดค่าความเป็นกรด-ด่าง ให้อยู่ในช่วง 5.5 - 9 และวัดสี กลิ่น
  โดยใช้การวัดด้วยตาเปล่า นอกจากนั้น ทางบริษัทฯ
  ได้ว่าจ้างบริษัทที่ปรึกษาที่ได้รับการรับรองจากกรมโรงงานอุตสาหกรรมในการดำเนินการเก็บตัวอย่างและตรวจวัดค่าคุณภาพน้ำเสียให้เป็นไปตามที่กฎหมายกำหนด
  ดังนี้

- น้ำเสียก่อนเข้าระบบบำบัดน้ำเสีย เดือนละ 1 ครั้ง

  - น้ำทิ้งหลังการบำบัดน้ำเสีย เดือนละ 1 ครั้ง

  - น้ำทิ้งก่อนระบายออกนอกโรงงาน สัปดาห์ละ 1 ครั้ง

กากของเสียอันตราย

  บริษัทได้ใช้ระบบม่านน้ำหมุนเวียนในห้องพ่นสี
  ซึ่งเป็นระบบสำคัญในการดักจับละอองสีก่อนปล่อยอากาศออกภายนอก
  ส่งผลให้เกิดกากตะกอนที่เป็นของเสียอันตราย โดยกากตะกอนสีเหล่านี้
  จะต้องถูกกำจัดให้ถูกวิธีเพื่อป้องกันการปนเปื้อนของสารพิษออกสู่สิ่งแวดล้อม ดังนั้น ทางบริษัทฯ
  จึงได้ว่าจ้าง บริษัท แวกซ์ กาเบ็จ รีไซเคิล เซ็นเตอร์ จำกัด
  เป็นผู้ทำหน้าที่ขนย้ายและกำจัดกากของเสียอันตรายเหล่านี้
  โดยวิธีฝังกลบที่ได้มาตรฐานและใบอนุญาตจากกรมโรงงานอย่างถูกต้องตามกฎหมาย

  กากสีที่เกิดขึ้นจากกระบวนการผลิตในแต่ละวัน จะถูกบรรจุในถุงขนาด 10 กิโลกรัม รวบรวม
  และขนย้ายไปเก็บรวบรวมในโรงพักขยะที่มีระบบป้องกันการชะล้างจากน้ำฝน
  และมีระบบรวบรวมน้ำชะล้างจาก ตัวกากสี
  เพื่อป้องกันการปนเปื้อนสู่ดินและแหล่งน้ำบริเวณใกล้เคียง

  มลพิษทางอากาศ

  บริษัทฯ ให้ความสำคัญกับเรื่องมลพิษทางอากาศอย่างมาก
  โดยคำนึงถึงผลกระทบทางอากาศที่อาจเกิดขึ้นกับมวลชนรอบข้าง
  บริษัทจึงมีนโยบายลงทุนในการปรับปรุงระบบจุ่มสีและพ่นสีหลายล้านบาท
  เพื่อให้ระบบจุ่มสีและพ่นสีมีประสิทธิภาพมากยิ่งขึ้น
  สร้างความมั่นใจได้ว่าจะไม่เกิดปัญหามลพิษทางอากาศ

  มลพิษทางอากาศจะเกิดจากกระบวนการผลิต 2 กระบวนการคือ กระบวนการชุบสี EDP
  ซึ่งในกระบวนการนี้จะมีการบำบัดอากาศดังกล่าวด้วยการใช้ Activated Carbon
  ในการดูดซับกลิ่น ส่วนกระบวนการพ่นสี จะมีการบำบัดด้วยการดูดละอองสีให้ผ่านม่านน้ำ
  เพื่อจับมวลสารจากอากาศให้รวมกับน้ำและปล่อยอากาศที่บำบัดแล้วออกทางปล่องระบายอากาศ
  ส่วนน้ำเสียที่ได้จะถูกบำบัดด้วยระบบบำบัดน้ำเสียที่มีสีเจือปน (Spray Booth)

  ทางบริษัทฯ ได้รับการรับรองระบบการจัดการด้านสิ่งแวดล้อม ISO 14001:2004 ตั้งแต่ปี 2548
  และมีการตรวจติดตามและประเมินผลเป็นประจำทุกปี และปี 2555
  ได้ดำเนินการจ้างบริษัทที่ปรึกษาเกี่ยวกับการควบคุม มลพิษทางน้ำ มลพิษทางอากาศ
  และมลพิษทางกากของเสียอันตราย เพื่อให้คำแนะนำ
  แนวทางเกี่ยวกับระบบการจัดการควบคุมมลพิษสิ่งแวดล้อม
  ดังนั้นจึงมั่นใจได้ว่าบริษัทฯได้มีแนวทางในการดูแลและจัดการด้านสิ่งแวดล้อมเป็นอย่างดีแล้ว

  2.1.4 งานที่ยังไม่ได้ส่งมอบ

เป็นงานที่อยู่ระหว่างขบวนการผลิตปกติ ไม่มีงานที่ผิดสัญญาค้างส่ง

  2.2 การผลิตชิ้นส่วนและรับจ้างประกอบ (Press Parts and Assembly)

  2.2.1 ลักษณะผลิตภัณฑ์

  - ลักษณะผลิตภัณฑ์

1)  ชิ้นส่วนโลหะขึ้นรูป (Stamping or press part) สำหรับใช้ในการประกอบรถยนต์
    รถจักรยานยนต์ เครื่องจักรสำหรับอุตสาหกรรม เครื่องใช้ไฟฟ้า และเครื่องใช้ในการเกษตร
    เป็นต้น

2)  ชิ้นส่วนพลาสติกขึ้นรูป โดย Vacuum Mould สำหรับใช้เป็นอุปกรณ์ตกแต่งรถ

3)  ผลิตเบาะรถยนต์

4)  รับจ้างประกอบ และ/หรือ พ่นสีชิ้นส่วนต่าง ๆ

- ปัจจัยสำคัญที่มีผลกระทบต่อการประกอบธุรกิจ

  ข้อตกลงในการเปิดการค้าเสรี (FTA) ระหว่างประเทศ
  ทำให้ผู้ประกอบรถยนต์มีทางเลือกได้มากขึ้น โดยการหันไปนำเข้าชิ้นส่วนเป็น CKD แทน
  หากราคานำเข้านั้นต่ำกว่าราคาชิ้นส่วนที่ผลิตภายในประเทศ
  ซึ่งต่อไปจะเป็นปัญหาการแข่งขันกันทั่วโลก ดังนั้น
  ผู้ผลิตชิ้นส่วนภายในประเทศจะต้องพยายามบริหาร และควบคุมต้นทุนการผลิตให้มีประสิทธิภาพ
  รวมทั้งการสร้างความพึงพอใจแก่ลูกค้า ในด้านคุณภาพ ราคา การส่งมอบและบริการ

  บริษัท ไทยออโต้ เพรสพาร์ท จำกัด
  ได้รับการส่งเสริมจากคณะกรรมการส่งเสริมการลงทุนในกิจการผลิตชิ้นส่วนตัวถังโลหะ
  ชิ้นส่วนพลาสติก และไฟเบอร์กลาส สำหรับรถยนต์ แม่พิมพ์และอุปกรณ์การผลิต
  ตามบัตรส่งเสริมเลขที่ 1453 (1)/2544 ลงวันที่ 10 กรกฎาคม 2544

+----------------------------------------------------+-------+--------+
| สิทธิประโยชน์ที่ได้รับ                                    | ปีท    | ปีที่สิ้นสุด |
|                                                    | ี่เริ่มต้น |        |
|                                                    | ใช้สิทธิ์ |        |
+----------------------------------------------------+-------+--------+
| 1.                                                 | ปี     | จน     |
| ได้รับอนุญาตให้นำผู้เชี่ยวชาญ                              | 2549  | กว่าจะข |
| หรือช่างฝีมือต่างด้าวพร้อมครอบครัวเข้ามาภายในประเทศตามจำนวน |       | อยกเลิก |
| และก                                               |       |        |
| ำหนดระยะเวลาให้อยู่ในราชอาณาจักรตามที่คณะกรรมการเห็นสมควร |       |        |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมการ   |       |        |
| ให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |       |        |
+----------------------------------------------------+-------+--------+
| 2. ได้รับการยกเว้นอากรขาเข้าสำหรับเครื่องจักร              | ปี     | ปี 2549 |
| ตามที่คณะกรรมการพิจารณาอนุมัติ สำหรับเครื่องจักรที่ผลิตตั้งแต่ปี    | 2544  |        |
| พ.ศ. 2533                                          |       |        |
+----------------------------------------------------+-------+--------+
| 3.                                                 | ปี     | ปี 2553 |
| ได้รับการยกเ                                         | 2545  |        |
| ว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการ |       |        |
|                                                    |       |        |
| ที่ได้รับการส่งเสริม มีกำหนดเวลา 8 ปี                      |       |        |
| นับแต่วันที่เริ่มมีรายได้จากการประกอบกิจการนั้น                |       |        |
| ในกรณีที่ปร                                           |       |        |
| ะกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |       |        |
| บริษัทสามารถนำผลขาดท                                 |       |        |
| ุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น |       |        |
| ภายหลังระยะเวลาที่ได้รับยกเว้นภาษีเงินได้นิติบุคคล             |       |        |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น            |       |        |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้            |       |        |
+----------------------------------------------------+-------+--------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม   | ปี     | ปี 2553 |
| ซ                                                  | 2545  |        |
| ึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตล |       |        |
| อดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |       |        |
+----------------------------------------------------+-------+--------+
| 5.                                                 | ปี     | ปี 2558 |
| ได้รับลดหย่อนภา                                       | 2553  |        |
| ษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ |       |        |
| 50 ของอัตราปกติ มีกำหนด 5 ปี นับจากวันที่พ้นกำหนดระยะเวลา   |       |        |
| ตามข้อ 3                                            |       |        |
+----------------------------------------------------+-------+--------+
| 6. ได้รับลดหย่อนอากรขาเข้าร้อยละ 75 ของอัตราปกติ          | ยัง    | 1 ปี    |
| ส                                                  | ไม่เริ่ม | นับแต่ว  |
| ำหรับวัตถุดิบหรือวัสดุจำเป็นที่นำเข้ามาใช้ผลิตเพื่อจำหน่ายในประเทศ | ใช้สิทธิ์ | ันนำเข้า |
| เป็นเวลา 1 ปี นับแต่วันนำเข้าครั้งแรก                      |       | ครั้งแรก |
+----------------------------------------------------+-------+--------+
| 7.                                                 | ยัง    | 5 ปี    |
| ได้รับยกเว้นอากรขาเข้าสำ                               | ไม่เริ่ม | นับแต่ว  |
| หรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ใช้สิทธิ์ | ันนำเข้า |
| 5 ปี นับแต่วันนำเข้าครั้งแรก                              |       | ครั้งแรก |
+----------------------------------------------------+-------+--------+
| 8. ได้รับอนุญาตให้หักค่าขนส่ง ค่าไฟฟ้า และค่าประปา จำนวน 2   | ปี     | ปี 2555 |
| เท่าของค่าใช้จ่าย ดังกล่าวเป็นระยะเวลา 10 ปี               | 2545  |        |
| นับแต่วันที่เริ่มมีรายได้จากการประกอบกิจการ                  |       |        |
+----------------------------------------------------+-------+--------+
| 9.                                                 | ยัง    | จ      |
| ได้รับ                                               | ไม่เริ่ม | นกว่าจะ |
| อนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวก | ใช้สิทธิ์ | หักครบร |
| ร้อยละ 25 ของเงินลงทุน                                |       | ้อยละ25 |
| นอกเหนือไปจากการหักค่าเสื่อมราคาตามปกติ                  |       | ของเ   |
|                                                    |       | งินลงทุน |
+----------------------------------------------------+-------+--------+
| 10.                                                | ยัง    | จน     |
| ได้รับอนุญ                                            | ไม่เริ่ม | กว่าจะข |
| าตให้นำหรือส่งเงินออกนอกราชอาณาจักรเป็นเงินตราต่างประเทศได้ | ใช้สิทธิ์ | อยกเลิก |
+----------------------------------------------------+-------+--------+

บริษัท ไทยออโต้ เพรสพาร์ท จำกัด ได้ขยายการลงทุนโดยการสร้างโรงงานใหม่
และได้รับการส่งเสริมจากคณะกรรมการส่งเสริมการลงทุนในกิจการผลิตชิ้นส่วนตัวถังโลหะ
ชิ้นส่วนพลาสติก และไฟเบอร์กลาส สำหรับรถยนต์ แม่พิมพ์และอุปกรณ์การผลิต (โครงการ 2)
ตามบัตรส่งเสริมเลขที่ 1610 (2) /2554 ลงวันที่ 27 พฤษภาคม 2554

+----------------------------------------------------+-------+--------+
| สิทธิประโยชน์ที่ได้รับ                                    | ปีท    | ปีที่สิ้นสุด |
|                                                    | ี่เริ่มต้น |        |
|                                                    | ใช้สิทธิ์ |        |
+----------------------------------------------------+-------+--------+
| 1.                                                 | ปี     | จน     |
| ได้รับอนุญาตให้นำผู้เชี่ยวชาญ                              | 2554  | กว่าจะข |
| หรือช่างฝีมือต่างด้าวพร้อมครอบครัวเข้ามาภายในประเทศตามจำนวน |       | อยกเลิก |
| และก                                               |       |        |
| ำหนดระยะเวลาให้อยู่ในราชอาณาจักรตามที่คณะกรรมการเห็นสมควร |       |        |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมการ   |       |        |
| ให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |       |        |
+----------------------------------------------------+-------+--------+
| 2. ได้รับการยกเว้นอากรขาเข้าสำหรับเครื่องจักร              | ปี     | ปี 2556 |
| ตามที่คณะกรรมการพิจารณาอนุมัติ สำหรับเครื่องจักรที่ผลิตตั้งแต่ปี    | 2554  |        |
| พ.ศ. 2533                                          |       |        |
+----------------------------------------------------+-------+--------+
| 3.                                                 | ปี     | ปี 2563 |
| ได้รับการยกเ                                         | 2555  |        |
| ว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการ |       |        |
|                                                    |       |        |
| ที่ได้รับการส่งเสริม มีกำหนดเวลา 8 ปี                      |       |        |
| นับแต่วันที่เริ่มมีรายได้จากการประกอบกิจการนั้น                |       |        |
| ในกรณีที่ปร                                           |       |        |
| ะกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |       |        |
| บริษัทสามารถนำผลขาดท                                 |       |        |
| ุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น |       |        |
| ภายหลังระยะเวลาที่ได้รับยกเว้นภาษีเงินได้นิติบุคคล             |       |        |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น            |       |        |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้            |       |        |
+----------------------------------------------------+-------+--------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม   | ยัง    | ปี 2563 |
| ซ                                                  | ไม่เริ่ม |        |
| ึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตล | ใช้สิทธิ |        |
| อดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |       |        |
+----------------------------------------------------+-------+--------+
| 5.                                                 | ยัง    | ปี 2568 |
| ได้รับลดหย่อนภา                                       | ไม่เริ่ม |        |
| ษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ | ใช้สิทธิ |        |
| 50 ของอัตราปกติ มีกำหนด 5 ปี นับจากวันที่พ้นกำหนดระยะเวลา   |       |        |
| ตามข้อ 3                                            |       |        |
+----------------------------------------------------+-------+--------+
| 6.                                                 | ยัง    | 5 ปี    |
| ได้รับยกเว้นอ                                         | ไม่เริ่ม | นับแต่ว  |
| ากรขาเข้าสำหรับวัตถุดิบหรือวัสดุจำเป็นที่นำเข้ามาใช้ผลิตเพื่อส่งออก | ใช้สิทธิ์ | ันนำเข้า |
| เป็นเวลา 5 ปี นับแต่วันนำเข้าครั้งแรก                      |       | ครั้งแรก |
+----------------------------------------------------+-------+--------+
| 7.                                                 | ยัง    | 5 ปี    |
| ได้รับยกเว้นอากรขาเข้าสำ                               | ไม่เริ่ม | นับแต่ว  |
| หรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ใช้สิทธิ์ | ันนำเข้า |
| 5 ปี นับแต่วันนำเข้าครั้งแรก                              |       | ครั้งแรก |
+----------------------------------------------------+-------+--------+
| 8. ได้รับอนุญาตให้หักค่าขนส่ง ค่าไฟฟ้า และค่าประปา จำนวน 2   | ยัง    | ปี 2565 |
| เท่าของค่าใช้จ่าย ดังกล่าวเป็นระยะเวลา 10 ปี               | ไม่เริ่ม |        |
| นับแต่วันที่เริ่มมีรายได้จากการประกอบกิจการ                  | ใช้สิทธิ์ |        |
+----------------------------------------------------+-------+--------+
| 9.                                                 | ยัง    | จ      |
| ได้รับ                                               | ไม่เริ่ม | นกว่าจะ |
| อนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวก | ใช้สิทธิ์ | หักครบร |
| ร้อยละ 25 ของเงินลงทุน                                |       | ้อยละ25 |
| นอกเหนือไปจากการหักค่าเสื่อมราคาตามปกติ                  |       | ของเ   |
|                                                    |       | งินลงทุน |
+----------------------------------------------------+-------+--------+

  2.2.2 การตลาดและภาวะการแข่งขัน

  - กลยุทธ์การแข่งขัน

-   จากภาวะการตลาดของอุตสาหกรรมชิ้นส่วนยานยนต์ มีการแข่งขันที่สูงขึ้น บริษัทฯ
    จึงมุ่งเน้นในการเพิ่มศักยภาพในด้านต่าง ๆ เช่น

  ด้านคุณภาพ โดยการนำระบบควบคุมคุณภาพ ISO/TS 16949:2009
  เข้ามาใช้ในการบริหารคุณภาพ

  ด้านต้นทุน บริษัทฯ ได้จัดทำโครงการลดต้นทุน (Cost Reduction) โดยการทำ VA/VE
  เพื่อควบคุมต้นทุน และสร้างมูลค่าเพิ่มให้สินค้ามากขึ้น
  รวมถึงรักษาความได้เปรียบในการแข่งขันบนราคาที่ลูกค้าพึงพอใจ

  ด้านการส่งมอบ โดยการวางแผนและควบคุมการผลิตอย่างใกล้ชิด
  จึงทำให้สามารถส่งมอบชิ้นส่วนแก่ลูกค้าได้ตามกำหนดเวลาที่ต้องการ
  รวมถึงการบริหารการจัดส่งให้มีประสิทธิภาพและคุ้มค่า

-   ขยายธุรกิจไปยัง Niche market ที่มีมูลค่าเพิ่มสูง เช่น รถมอเตอร์ไซค์ระดับพรีเมี่ยม
    ซึ่งมีปริมาณไม่สูงนัก แต่มีมูลค่าเพิ่มสูง จึงมีคู่แข่งขันในตลาดน้อยกว่างานอื่น ๆ

-   ขยายงานใหม่จากลูกค้ารายเดิมและ ขยายฐานลูกค้ารายใหม่ โดยเป็นผู้ supply parts /
    assembly parts สำหรับ Project Eco car และรถรุ่นอื่นของ Car Maker ต่าง ๆ

-   เพื่อเป็นการกระจายความเสี่ยงทางธุรกิจ จึงได้ขยายธุรกิจชิ้นส่วน OEM
    ไปยังหมวดเครื่องมือการก่อสร้าง เครื่องมืออุตสาหกรรม เครื่องจักรกลการเกษตร
    (Agricultural Machinery)

-   ให้บริการแบบ One stop service สำหรับงานชิ้นส่วนพลาสติก ตั้งแต่การออกแบบวิจัย
    ขึ้นรูป พ่นสีไปจนถึงชิ้นงานสำเร็จรูป ซึ่งบริษัทฯ
    มีเป้าหมายที่จะขยายธุรกิจชิ้นส่วนพลาสติกตกแต่งออกไป ทั้งแบบที่ใช้ตราสินค้าของตนเอง
    และแบบ OEM เพื่อตอบสนองความต้องการของลูกค้าได้อย่างทันท่วงที

-   มุ่งเน้นการให้บริการแบบ One stop service สำหรับงานรับจ้างประกอบ
    และงานดัดแปลงต่าง ๆ เช่น งานเชื่อม ทำสี และตกแต่งภายใน เป็นต้น

-   บริษัทฯ ได้จัดโปรแกรมกิจกรรมทางการตลาด
    เพื่อสร้างความสัมพันธ์ที่ดีกับลูกค้าทุกรายตลอดทั้งปี
    และมีการกำหนดกลุ่มลูกค้าเป้าหมายใหม่ในแต่ละปีไว้ด้วย

  - ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมาย ได้แก่ ผู้ประกอบรถยนต์และรถจักรยานยนต์ระดับพรีเมี่ยม
  ทั้งภายในประเทศและต่างประเทศ ผู้ประกอบการในหมวดหมวดเครื่องมือการก่อสร้าง
  เครื่องมืออุตสาหกรรม เครื่องจักรกลการเกษตร หรือธุรกิจอื่นที่มิใช่ยานยนต์ เช่น ชิ้นส่วน
  อิเล็คทรอนิกส์ เป็นต้น

  - การจำหน่ายและช่องทางการจัดจำหน่าย

  ตัวแทนของบริษัทฯ จะเป็นผู้ติดต่อกับลูกค้าเป้าหมายโดยตรง ทั้งภายในประเทศและต่างประเทศ
  ซึ่งรวมถึงการว่าจ้างผู้เชี่ยวชาญชาวญี่ปุ่น มาช่วยเพิ่มช่องทางในการติดต่อกับลูกค้าด้วย
  รวมถึงการเพิ่มโอกาสในการขายโดยผ่านช่องทางของพันธมิตรจากต่างประเทศ (ญี่ปุ่น,
  ออสเตรเลีย) เพื่อช่วยแนะนำลูกค้าจากต่างประเทศให้บริษัทฯ

-   สัดส่วนการจำหน่าย

  ในปี 2556 เป็นการจำหน่ายภายในประเทศ 95% ต่างประเทศ 5%

  - แนวโน้มภาวะอุตสาหกรรม

  ในปี 2557 คาดว่าอุตสาหกรรมการผลิตชิ้นส่วนยานยนต์ไทย
  จะมีการชะลอตัวเหมือนกับอุตสาหกรรมยานยนต์ ที่มีประมาณการว่าจะผลิตรถยนต์ที่ 2.33 ล้านคัน
  ลดลงจากปี 2556 ร้อยละ 5 จะส่งผลให้การส่งออกชิ้นส่วนยานยนต์ในปี 2557 ลดลงไปด้วย
  ตลาดการส่งออกชิ้นส่วนที่สำคัญคือ ประเทศอินโดนีเซีย, ญี่ปุ่น, มาเลเซีย, บราซิล และอินเดีย
  เป็นต้น

  - สภาพการแข่งขันในอนาคต

  การแข่งขันในอุตสาหกรรมผลิตชิ้นส่วน มีแนวโน้มที่รุนแรงมากขึ้น
  นอกจากผู้ประกอบการภายในประเทศแล้ว ยังมีผู้ประกอบการจากต่างประเทศเข้ามาลงทุน
  ภายใต้เงื่อนไขที่เอื้ออำนวยจากการส่งเสริมการลงทุนของรัฐ ข้อตกลงของเขตการค้าเสรี
  (FTA, AFTA) รวมถึงการเปิดการประชาคมอาเซียนในปี 2558 ดังนั้น
  ผู้ประกอบการภายในประเทศจะต้องจัดเตรียมและพัฒนาบุคลากรที่มีความสำคัญ เช่น วิศวกร
  ช่างเทคนิค ช่างผู้ชำนาญงาน เป็นต้น รวมถึงแสวงหาพันธมิตร เพื่อเพิ่ม Know how
  เทคโนโลยีการผลิต และเครื่องจักรที่มีประสิทธิภาพเพิ่มขึ้น
  เพื่อให้ตอบสนองต่อมาตรฐานที่กำหนดไว้ รวมถึงการรับมือกับสิ่งที่จะเกิดขึ้นในอนาคต

  2.2.3 การจัดหาผลิตภัณฑ์

  - นโยบายการผลิต

มุ่งเน้นการยกระดับคุณภาพสินค้า
และผลิตสินค้าให้ได้ตามความต้องการของลูกค้าในเวลาที่กำหนดและการพัฒนาสินค้าอย่างต่อเนื่อง
รวมถึงการเพิ่มมูลค่าของผลิตภัณฑ์โดยนำเทคโนโลยีที่ทันสมัย และนวัตกรรมใหม่ๆเข้ามาใช้เพื่อ
ทดแทนการขาดแคลนแรงงานและค่าจ้างที่เพิ่มสูงขึ้น นอกจากนี้ ทางบริษัทได้นำระบบ TPS (
Toyota Production System ) เข้ามาใช้บริหารการผลิตชิ้นส่วน
เพื่อพัฒนาระบบการผลิตที่มุ่งเน้นในการกำจัดความสูญเปล่าในกระบวนการผลิต
เพื่อตอบสนองความพึงพอใจสูงสุดต่อลูกค้าในด้านการส่งมอบสินค้า,
คุณภาพของสินค้า,ราคาที่เหมาะสมและในปีพ.ศ 2557บริษัทจะได้นำระบบการบริหารงาน TPM
(Total Productive
Maintainance)มาใช้เพื่อยกระดับความสามารถในการแข่งขันของบริษัทสู่มาตรฐานระดับโลก
(World Class Manufacturing : “WCM”)

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบหลัก ได้แก่เหล็กแผ่น เมื่อเทียบราคาของ Q4/55 กับ Q4/56 ราคาลดลงเฉลี่ย
5% โดยทยอยลดลงเรื่อย ๆ ตั้งแต่ต้นปี เนื่องจากความต้องการตลาดลดลง
แต่เนื่องด้วยอัตราแลกเปลี่ยนเพิ่มขึ้น จึงทำให้ราคาลดลงไม่มากนัก

  - การกำจัดวัตถุดิบ

  กระบวนการผลิตชิ้นส่วน จะมีวัตถุดิบเหลือใช้จากกระบวนการผลิต คือ
  เศษเหล็กซึ่งไม่มีผลกระทบต่อสิ่งแวดล้อม
  และมลพิษจากกากของเสียอันตรายโดยบริษัทฯได้ปฏิบัติตามกฎหมาย พระราชบัญญัติโรงงาน พ.ศ.
  2535 พระราชบัญญัติส่งเสริมและรักษาสภาพแวดล้อม พ.ศ. 2535
  และระเบียบข้อกฎหมายอื่นๆที่เกี่ยวข้องอย่างเคร่งครัด

  2.2.4 งานที่ยังไม่ได้ส่งมอบ

  บริษัทฯ ไม่มีงานที่ยังไม่ได้ส่งมอบ

  2.3 การผลิตแม่พิมพ์และอุปกรณ์จับยึดสำหรับการผลิต (Die & Jig)

  2.3.1 ลักษณะผลิตภัณฑ์

  - ลักษณะผลิตภัณฑ์

  เป็นแม่พิมพ์ (Die) และอุปกรณ์จับยึดสำหรับการผลิต (Jig) สำหรับใช้ในการผลิตชิ้นส่วน
  เพื่อประกอบรถยนต์ รถจักรยานยนต์ รถดัดแปลงต่าง ๆ, เครื่องจักรสำหรับอุตสาหกรรม
  เครื่องใช้ไฟฟ้า และเครื่องจักรกลการเกษตร เป็นต้น

  - ปัจจัยสำคัญที่มีผลกระทบต่อการประกอบธุรกิจ

  อุตสาหกรรมแม่พิมพ์และอุปกรณ์การผลิต เป็นอุตสาหกรรมที่ต้องใช้เงินลงทุนสูง
  และต้องใช้เทคโนโลยีที่มีลักษณะเฉพาะ รวมถึงบุคลากรที่มีความชำนาญเฉพาะทาง
  และเป็นอุตสาหกรรมพื้นฐานของการผลิตชิ้นส่วนซึ่งจะมีปริมาณ Demand แปรผันไปตาม Model
  Life และแผนการออกรถรุ่นใหม่ของค่ายรถยนต์ต่าง ๆ
  และจะมีช่วงระยะเวลาในการผลิตค่อนข้างจำกัด จึงทำให้ในบางช่วงงานล้นกำลังการผลิต
  การหา Outsource maker งานแม่พิมพ์ยาก ในขณะที่บางช่วงไม่มีการออกรถรุ่นใหม่
  ปริมาณงานก็จะน้อยลงทั้งตลาดเช่นกัน

  บริษัท ไทยรุ่ง ทูลส์ แอนด์ ไดส์ จำกัด
  ได้รับการส่งเสริมจากคณะกรรมการส่งเสริมการลงทุนในกิจการผลิตแม่พิมพ์และการซ่อมแม่พิมพ์ &
  อุปกรณ์การผลิตและการซ่อมอุปกรณ์การผลิต ตามบัตรส่งเสริมเลขที่ 1272/2543 ลงวันที่ 2
  มิถุนายน 2543

  นอกจากนี้บริษัท ไทยรุ่ง ทูลส์ แอนด์ ไดส์ จำกัด ได้ขยายการลงทุนโดยการสร้างโรงงานใหม่
  และได้รับการส่งเสริมจากคณะกรรมการส่งเสริมการลงทุนในกิจการ ผลิตแม่พิมพ์ (DIE)
  การซ่อมแซมแม่พิมพ์ที่ผลิตเอง และอุปกรณ์จับยึด (JIG & FIXTURE) ประเภท 4.2
  กิจการผลิตเครื่องจักร อุปกรณ์และชิ้นส่วน (โครงการ 2) ตามบัตรส่งเสริมเลขที่
  1867(2)/2555 ลงวันที่ 6 กรกฎาคม 2555

+----------------------------------------------------+-------+--------+
| สิทธิประโยชน์ที่ได้รับ                                    | ปีท    | ปีที่สิ้นสุด |
|                                                    | ี่เริ่มต้น |        |
|                                                    | ใช้สิทธิ์ |        |
+----------------------------------------------------+-------+--------+
| 1.                                                 | ปี     | จน     |
| ได้รับอนุญาตให้นำผู้เชี่ยวชาญ                              | 2555  | กว่าจะข |
| หรือช่างฝีมือต่างด้าวพร้อมครอบครัวเข้ามาภายในประเทศตามจำนวน |       | อยกเลิก |
| และก                                               |       |        |
| ำหนดระยะเวลาให้อยู่ในราชอาณาจักรตามที่คณะกรรมการเห็นสมควร |       |        |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมการ   |       |        |
| ให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |       |        |
+----------------------------------------------------+-------+--------+
| 2.ได้รับการยกเว้นอากรขาเข้าสำหรับเครื่องจักร               | ปี     | ปี 2558 |
| ตามที่คณะกรรมการพิจารณาอนุมัติ สำหรับเครื่องจักรที่ผลิตตั้งแต่ปี    | 2555  |        |
| พ.ศ. 2533                                          |       |        |
+----------------------------------------------------+-------+--------+
| 3.                                                 | ปี     | ปี 2564 |
| ได้รับการยกเ                                         | 2555  |        |
| ว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการ |       |        |
|                                                    |       |        |
| ที่ได้รับการส่งเสริม มีกำหนดเวลา 8 ปี                      |       |        |
| นับแต่วันที่เริ่มมีรายได้จากการประกอบกิจการนั้น                |       |        |
| ในกรณีที่ปร                                           |       |        |
| ะกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |       |        |
| บริษัทสามารถนำผลขาดท                                 |       |        |
| ุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น |       |        |
| ภายหลังระยะเวลาที่ได้รับยกเว้นภาษีเงินได้นิติบุคคล             |       |        |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น            |       |        |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้            |       |        |
+----------------------------------------------------+-------+--------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม   | ยัง    | ปี 2564 |
| ซ                                                  | ไม่เริ่ม |        |
| ึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตล | ใช้สิทธิ |        |
| อดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |       |        |
+----------------------------------------------------+-------+--------+
| 5.                                                 | ยัง    | ปี 2564 |
| ได้รับลดหย่อนภา                                       | ไม่เริ่ม |        |
| ษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ | ใช้สิทธิ |        |
| 50 ของอัตราปกติ มีกำหนด 5 ปี นับจากวันที่พ้นกำหนดระยะเวลา   |       |        |
| ตามข้อ 3                                            |       |        |
+----------------------------------------------------+-------+--------+
| 6.                                                 | ยัง    | 1 ปี    |
| ได้รับยกเว้นอ                                         | ไม่เริ่ม | นับแต่ว  |
| ากรขาเข้าสำหรับวัตถุดิบหรือวัสดุจำเป็นที่นำเข้ามาใช้ผลิตเพื่อส่งออก | ใช้สิทธิ์ | ันนำเข้า |
| เป็นเวลา 1 ปี นับแต่วันนำเข้าครั้งแรก                      |       | ครั้งแรก |
+----------------------------------------------------+-------+--------+
| 7.                                                 | ยัง    | 1 ปี    |
| ได้รับยกเว้นอากรขาเข้าสำ                               | ไม่เริ่ม | นับแต่ว  |
| หรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ใช้สิทธิ์ | ันนำเข้า |
| 1 ปี นับแต่วันนำเข้าครั้งแรก                              |       | ครั้งแรก |
+----------------------------------------------------+-------+--------+
| 8. ได้รับอนุญาตให้หักค่าขนส่ง ค่าไฟฟ้า และค่าประปา จำนวน 2   | ยัง    | ปี 2564 |
| เท่าของค่าใช้จ่าย ดังกล่าวเป็นระยะเวลา 10 ปี               | ไม่เริ่ม |        |
| นับแต่วันที่เริ่มมีรายได้จากการประกอบกิจการ                  | ใช้สิทธิ์ |        |
+----------------------------------------------------+-------+--------+
| 9.                                                 | ยัง    | จ      |
| ได้รับ                                               | ไม่เริ่ม | นกว่าจะ |
| อนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวก | ใช้สิทธิ์ | หักครบร |
| ร้อยละ 25 ของเงินลงทุน                                |       | ้อยละ25 |
| นอกเหนือไปจากการหักค่าเสื่อมราคาตามปกติ                  |       | ของเ   |
|                                                    |       | งินลงทุน |
+----------------------------------------------------+-------+--------+

  บริษัท ไทยรุ่ง ทูลส์ แอนด์ ไดส์ จำกัด
  ได้รับการส่งเสริมจากคณะกรรมการส่งเสริมการลงทุนในกิจการผลิตแม่พิมพ์ (DIE)
  และการซ่อมแม่พิมพ์ที่ผลิตเอง และอุปกรณ์จับยึด (JIG & FIXTURE) ประเภท 4.2
  กิจการผลิตเครื่องจักร อุปกรณ์และชิ้นส่วน (โครงการ 2) ตามบัตรส่งเสริมเลขที่
  1867(2)/2545 ลงวันที่ 6 มกราคม 2555

  โดยบริษัทฯ ได้ใช้สิทธิประโยชน์ต่าง ๆ ตามบัตรส่งเสริมฯ ครบถ้วนแล้ว เว้นแต่ เรื่อง ”
  การได้รับอนุญาตให้นำผู้เชี่ยวชาญหรือช่างฝีมือต่างด้าวพร้อมครอบครัวเข้ามาภายในประเทศตามจำนวน
  และกำหนดระยะเวลาให้อยู่ในราชอาณาจักรตามที่คณะกรรมการเห็นสมควร
  ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร
  “ ซึ่งยังสามารถใช้สิทธิได้จนกว่าบริษัทฯ จะขอยกเลิก

  2.3.2 การตลาดและภาวะการแข่งขัน

  - กลยุทธ์การแข่งขัน

-   จากภาวการณ์ตลาดในอุตสาหกรรมแม่พิมพ์และอุปกรณ์จับยึดสำหรับการผลิต มีการแข่งขันที่สูงขึ้น
    บริษัทฯ จึงมุ่งเน้นในการเพิ่มศักยภาพในด้านต่าง ๆ เช่น

  ด้านคุณภาพ โดยการนำระบบควบคุมคุณภาพ ISO 9001:2008 เข้ามาใช้ในการบริหารคุณภาพ

  ด้านต้นทุน บริษัทฯ ได้จัดทำโครงการลดต้นทุน (Cost Reduction) โดยการทำ VA/ VE
  เพื่อควบคุมต้นทุน และรักษาความได้เปรียบในการแข่งขันบนราคาที่ลูกค้าพึงพอใจ
  รวมถึงทำการอบรมพนักงานเพื่อเพิ่มศักยภาพให้สามารถรองรับงานใหม่เพิ่มขึ้น

  ด้านการส่งมอบ โดยการวางแผนและควบคุมการผลิตอย่างใกล้ชิด
  จึงทำให้สามารถส่งมอบแม่พิมพ์และอุปกรณ์การผลิตให้แก่ลูกค้าได้ตามกำหนดเวลาที่ต้องการ
  รวมถึงการบริหารการส่งมอบอย่างมีประสิทธิภาพและให้คุ้มค่า

-   หาพันธมิตรทางธุรกิจจากต่างประเทศ เพื่อเข้าร่วมประมูลงาน แบบ Turnkey และ
    ขยายตลาด รวมถึง การเพิ่มกำลังการผลิต

-   เป็นผู้สร้างแม่พิมพ์และอุปกรณ์จับยึดสำหรับการผลิตในระดับ Tier 2 ให้กับ Tier 1
    ของต่างประเทศ เช่น ยุโรป อเมริกา ซึ่งต้องการ outsource
    งานไปยังประเทศที่มีต้นทุนการผลิตต่ำกว่า

-   ขยายตลาดใหม่ ๆ ไปยังหมวดเครื่องมือการก่อสร้าง เครื่องมืออุตสาหกรรม
    เครื่องจักรกลการเกษตร หรือธุรกิจอื่นที่มิใช่ยานยนต์ เช่น ชิ้นส่วน อิเล็คทรอนิกส์ เป็นต้น

-   ให้บริการแบบ One stop service สำหรับงานการออกแบบวิจัยดัดแปลงต่าง ๆ
    ตลอดจนงานแม่พิมพ์และอุปกรณ์การผลิต

-   บริษัทได้จัดโปรแกรมกิจกรรมทางการตลาด เพื่อสร้างความสัมพันธ์ที่ดีกับลูกค้าทุกรายตลอดทั้งปี

  - ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมาย ได้แก่ ผู้ประกอบรถยนต์และรถจักรยานยนต์ เครื่องมือการก่อสร้าง
และเครื่องมืออุตสาหกรรม เครื่องจักรกลการเกษตร ทั้งภายในประเทศและต่างประเทศ
โดยเฉพาะประเทศอินเดีย และจีน ซึ่งยังมีโอกาสเติบโตได้อีกมาก
รวมถึงผู้สร้างแม่พิมพ์และอุปกรณ์จับยึดสำหรับการผลิต ระดับ Tier 1 ในต่างประเทศ

  - การจำหน่ายและช่องทางการจัดจำหน่าย

  ตัวแทนของบริษัทฯ จะเป็นผู้ติดต่อกับลูกค้าเป้าหมายโดยตรง ทั้งภายในประเทศและต่างประเทศ
  ซึ่งรวมถึงผู้ผลิตแม่พิมพ์และอุปกรณ์จับยึดสำหรับการผลิต ที่เป็น Tier 1 นอกเหนือจากนั้น
  ยังมีการว่าจ้างผู้เชี่ยวชาญชาวญี่ปุ่น มาช่วยในการติดต่อกับลูกค้า เพิ่มอีกหนึ่งช่องทางด้วย
  รวมทั้งเพิ่มโอกาสในการขายโดยผ่านช่องทางของพันธมิตรจากต่างประเทศ (ญี่ปุ่น,
  ออสเตรเลีย) เพื่อช่วยแนะนำลูกค้าจากต่างประเทศให้บริษัทฯ

  - สัดส่วนการจำหน่าย

  ในปี 2556 เป็นการจำหน่ายภายในประเทศ 100%

  - แนวโน้มภาวะอุตสาหกรรม

  ในปี 2556 คาดว่าอุตสาหกรรมการทำแม่พิมพ์และอุปกรณ์จับยึดในประเทศจะมีแนวโน้มที่ดีขึ้น
  เนื่องจาก การเปิดตัวรถยนต์รุ่นใหม่ของค่ายรถยนต์ต่าง ๆ ที่ยังมีอย่างต่อเนื่อง
  บริษัทยังมุ่งเน้นในการหางานจากต่างประเทศ
  หรือจากผู้ประกอบรถยนต์ที่ย้ายฐานการผลิตมาประเทศไทยเพิ่มขึ้น หรือ
  ไปยังหมวดเครื่องมือการก่อสร้าง เครื่องมืออุตสาหกรรม เครื่องจักรกลการเกษตร
  หรือธุรกิจอื่นที่มิใช่ยานยนต์ เช่น ชิ้นส่วน อิเล็คทรอนิกส์ เป็นต้น

  - สภาพการแข่งขันในอนาคต

  การแข่งขันในอุตสาหกรรมการผลิตแม่พิมพ์และอุปกรณ์จับยึดสำหรับการผลิตมีแนวโน้มที่รุนแรงมากขึ้น
  นอกจากผู้ประกอบการภายในประเทศแล้ว ยังมีผู้ประกอบการจากต่างประเทศที่เข้ามาลงทุน
  ภายใต้เงื่อนไขที่เอื้ออำนวยจากการส่งเสริมลงทุนของรัฐ ข้อตกลงของการเปิดการค้าเสรี
  (FTA, AFTA) และการบริหารงานด้านบุคลากร ดังนั้น
  ผู้ประกอบการภายในประเทศจะต้องจัดเตรียมและพัฒนาบุคลากรที่มีความสำคัญ เช่น วิศวกร
  ช่างเทคนิค และช่างผู้ชำนาญงาน เป็นต้น รวมถึงแสวงหาพันธมิตร เพื่อเพิ่ม Know how
  เทคโนโลยีการผลิต และเครื่องจักรที่มีประสิทธิภาพเพิ่มขึ้น เพื่อรับมือกับสิ่งที่จะเกิดขึ้นในอนาคต
  ซึ่ง ประเทศไทย มีความเชี่ยวชาญและประสบการณ์ ในการทำแม่พิมพ์และอุปกรณ์จับยึด
  ซึ่งทำให้มีความพร้อมมากว่าประเทศอื่นๆในอาเซียน

3.  การจัดหาผลิตภัณฑ์

  - นโยบายการผลิต

มุ่งเน้นการยกระดับคุณภาพสินค้าให้ได้ระดับมาตรฐานสากล
และผลิตสินค้าให้ได้ตามความต้องการของลูกค้าในเวลาที่กำหนด และราคาที่แข่งขันได้

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ และไม่มีปัญหาเกี่ยวกับการจัดหาและผู้จำหน่ายวัตถุดิบ
ปี 2556 วัตถุดิบเหล็กหล่อ ที่มีราคาลดลงเฉลี่ย 1%

  - การกำจัดวัตถุดิบ

  กระบวนการผลิตแม่พิมพ์และอุปกรณ์จับยึดสำหรับการผลิต จะมีวัตถุดิบเหลือใช้จากกระบวนการผลิต
  คือ เศษเหล็ก ซึ่งไม่มีผลกระทบต่อสิ่งแวดล้อม

  2.3.4 งานที่ยังไม่ได้ส่งมอบ

เป็นงานที่อยู่ระหว่างการผลิตปกติ ไม่มีงานที่ผิดสัญญาค้างส่ง

  2.4 การจำหน่ายอะไหล่ อุปกรณ์และบริการ

  2.4.1 ลักษณะผลิตภัณฑ์

  - ลักษณะผลิตภัณฑ์

  เป็นศูนย์บริการหลังการขาย จำหน่ายอะไหล่และอุปกรณ์ตกแต่ง สำหรับรถอเนกประสงค์ของบริษัท
  ไทยรุ่งยูเนี่ยนคาร์ จำกัด (มหาชน) การซ่อมสีตัวถังรถยนต์ ,การจำหน่ายอุปกรณ์ตกแต่งรถ
  (Aero parts) ของรถยนต์ยี่ห้อต่าง ๆ ในนาม “Parto”, งานติดตั้งกระบะพื้นเรียบ
  และงานขัดเคลือบสีรถยนต์

  - ปัจจัยสำคัญที่มีผลกระทบต่อการประกอบธุรกิจ

  ภาวะเศรษฐกิจทั่วไปชะลอตัว จะส่งผลกระทบต่อปริมาณความต้องการในการซื้ออุปกรณ์อะไหล่
  ชุดตกแต่ง อาจจะชะลอการซ่อมบำรุงรถไปให้ช้าลงเพื่อลดค่าใช้จ่าย

  2.4.2 การตลาดและภาวะ การแข่งขัน

  - กลยุทธ์การแข่งขัน

  บริษัทฯ มุ่งเน้นเรื่องมาตรฐานคุณภาพด้านบริการ
  ให้ลูกค้าเกิดความพึงพอใจและมีความเชื่อมั่นในบริการ โดยนำระบบคุณภาพ ISO9001:2008
  เข้ามาใช้ในการบริหารคุณภาพด้านบริการ นอกจากนี้ บริษัทฯ
  ยังได้วางแนวทางในการขยายการบริการให้กว้างขึ้นในด้านการซ่อมสีตัวถังรถยนต์,
  งานติดตั้งกระบะพื้นเรียบ และงานขัดเคลือบสีรถยนต์
  และบริษัทฯได้พยายามเพิ่มศักยภาพด้านเทคโนโลยี และเครื่องมือที่ทันสมัยในการให้บริการ
  ตลอดจนบุคลากรที่มีประสบการณ์ เพื่อสร้างความมั่นใจให้กับลูกค้า
  และพยายามสรรหาอุปกรณ์ตกแต่งรถประเภทใหม่ ๆ ที่มีความหลากหลายและทันสมัย
  เพื่อสร้างความแตกต่างให้รถดูสวยงามยิ่งขึ้น และตรงตามความต้องการของลูกค้า
  เพื่อเพิ่มรายได้ให้กับบริษัทฯ

  - ลักษณะลูกค้าและกลุ่มลูกค้าเป้าหมาย

ลูกค้าทั่วไปที่ซื้อรถอเนกประสงค์ของบริษัท ไทยรุ่งยูเนี่ยนคาร์ จำกัด (มหาชน)
จะเป็นตัวแทนจำหน่าย ISUZU, NISSAN และ CHEVROLET
รวมทั้งลูกค้าทั่วไปสำหรับการซ่อมสีและตัวถังรถยนต์, ลูกค้ากลุ่มบริษัทประกันภัย และร้านประดับยนต์

ลูกค้าทั่วไปที่ต้องการความสะดวกในการทำความสะอาด,
การบำรุงรักษาผิวสีของรถยนต์โดยการใช้บริการขัดเคลือบสีรถยนต์

  - การจำหน่ายและช่องทางการจำหน่าย

กลุ่มลูกค้าเป้าหมายติดต่อกับบริษัทฯโดยตรง

  - สัดส่วนการจำหน่าย

เป็นการจำหน่ายและให้บริการภายในประเทศ 100%

- แนวโน้มภาวะอุตสาหกรรม

  แนวโน้มของธุรกิจศูนย์บริการในปี 2557 คาดการณ์ว่าจะมีแนวโน้มชะลอตัวลง
  เนื่องจากค่ายรถต่าง ๆ ได้ลงปริมาณการผลิตลง แต่ในครึ่งปีหลัง 2557
  คาดว่าจะมีแนวโน้มที่ดีตามภาวะอุตสาหกรรมยานยนต์ไทย

- สภาพการแข่งขันในอนาคต

  แนวโน้มการแข่งขันในด้านการซ่อมสีตัวถังรถยนต์, และชุดตกแต่งรถยนต์จะเพิ่มสูงขึ้น
  เนื่องจากมีผู้ประกอบการขนาดกลางและขนาดย่อมให้ความสนใจที่จะดำเนินธุรกิจเป็นจำนวนมาก
  ดังนั้นการแข่งขันโดยส่วนใหญ่จึงขึ้นอยู่กับการบริหารคุณภาพและต้นทุน เพื่อสร้างความพึงพอใจ
  และความเชื่อมั่นให้กับลูกค้า

2.4.3 การจัดหาผลิตภัณฑ์

  - นโยบายการผลิต

  มุ่งเน้นการยกระดับคุณภาพการบริการ
  เพื่อให้ลูกค้าเกิดความพึงพอใจสูงสุดทั้งด้านคุณภาพและการส่งมอบ

  - การจัดหาวัตถุดิบและผู้จำหน่ายวัตถุดิบ

บริษัทซื้อวัตถุดิบภายในประเทศเป็นส่วนใหญ่และไม่มีปัญหาเกี่ยวกับการจัดหาผู้จำหน่ายวัตถุดิบ

  - การกำจัดวัตถุดิบ

  การประกอบธุรกิจการจำหน่ายอะไหล่ อุปกรณ์ และบริการ วัตถุดิบที่เหลือใช้มีการจัดการดังนี้

  - น้ำมันเครื่องใช้แล้ว ส่งให้อุตสาหกรรมน้ำมันไทยนำไปกำจัด

  - วัตถุดิบส่วนอื่น ไม่มีผลกระทบต่อสิ่งแวดล้อม

  2.4.4 งานที่ยังไม่ได้ส่งมอบ

จะเป็นงานปกติที่อยู่ระหว่างขบวนการซ่อมแซม

3.  ปัจจัยความเสี่ยง

บริษัทฯ
เห็นความสำคัญในการนำหลักการบริหารความเสี่ยงมาใช้เป็นเครื่องมือในการบริหารจัดการองค์กร
ภายใต้กรอบการบริหารความเสี่ยงในระดับสากล
ซึ่งมีคณะกรรมการบริหารความเสี่ยงรับผิดชอบกำกับดูแลการปฏิบัติตามกรอบการบริหารความเสี่ยง
ติดตามความเสี่ยงที่สำคัญและการดำเนินการ
โดยได้กำหนดแผนการจัดการความเสี่ยงให้สอดคล้องกับแผนกลยุทธ์และแผนธุรกิจของบริษัทอย่างต่อเนื่อง
เช่น

-   การทบทวนคู่มือปฏิบัติงานให้ทันสมัยเพื่อสนับสนุนการดำเนินงานที่ดีขึ้นทั่วทั้งองค์กร

-   การกำหนดและทบทวนบทบาทหน้าที่ความรับผิดชอบของผู้บริหารและพนักงานให้ชัดเจน

-   การเชื่อมโยงการประเมินผลงานเพื่อให้เกิดแรงจูงใจในการทำงานและมีประสิทธิภาพมากขึ้น

ทั้งนี้ เพื่อให้มั่นใจได้ว่าองค์กรมีระบบการจัดการความเสี่ยงอย่างเพียงพอและเหมาะสม
นำไปสู่การดำเนินงานขององค์ให้บรรลุเป้าหมาย

ในปี 2556 บริษัทฯ
สามารถควบคุมความเสี่ยงจากผลกระทบทางสิ่งแวดล้อมด้านมลพิษทั้งเสียงและอากาศได้มีประสิทธิภาพมากขึ้น
โดยบริษัทลงทุนปรับปรุงระบบงานจุ่มสีและพ่นสีให้มีประสิทธิภาพดียิ่งขึ้น
มีระบบป้องกันละอองสีและกลิ่นที่ได้มาตรฐานตามระบบสากล ทั้งนี้
บริษัทฯได้รับการรับรองระบบคุณภาพ ISO14001 ที่มีการตรวจเช็คค่าของเสีย มลพิษต่างๆ
ของระบบการผลิตอย่างสม่ำเสมอจากบริษัทที่ได้รับการรับรองจากทางราชการ
รวมทั้งบริษัทมีระบบการตรวจสอบ ปรับปรุง
ซ่อมบำรุงเครื่องจักรและระบบการผลิตของบริษัทตามรอบระยะเวลาที่กำหนด ทำให้เชื่อมั่นได้ว่า
ประสิทธิภาพของระบบงานการผลิตของห้องจุ่มสีและพ่นสีจะมีประสิทธิภาพ
และไม่ก่อให้เกิดปัญหาสิ่งแวดล้อม

1. ความเสี่ยงด้านธุรกิจ

1.  ธุรกิจรถอเนกประสงค์

-   บริษัทฯมีคู่แข่งขันทางตลาดซึ่งเป็นผู้ผลิตและเป็นเจ้าของตราสินค้า (Brand Owner)
    รายใหญ่หลายราย ทั้งที่เป็นรายเดิมที่มีการผลิตรถอเนกประสงค์อยู่แล้ว
    และผู้ผลิตรายใหม่ที่พร้อมจะเข้ามาแข่งขัน
    ซึ่งผู้บริโภคมีความนิยมใช้รถอเนกประสงค์อย่างต่อเนื่อง
    ทำให้มูลค่าตลาดสำหรับรถอเนกประสงค์มีมูลค่าสูงขึ้น

-   นโยบายภาครัฐที่สนับสนุนการเปิดเสรีทางการค้า
    ทำให้รถยนต์จากต่างประเทศมีโอกาสเข้ามาทำตลาดในประเทศไทยได้มากขึ้น
    และทำให้มีการแข่งขันในตลาดสูงขึ้น

-   จากภาวะราคาน้ำมันเชื้อเพลิงที่มีการเปลี่ยนแปลงตลอดและมีแนวโน้มสูงขึ้น
    รวมทั้งปัญหาทางด้านการเมืองที่ยังไม่สงบ ส่งผลทำให้ทิศทางตลาดรถยนต์ชะลอตัว
    อาจมีผลกระทบต่อตลาดรถปิกอัพและรถอเนกประสงค์ของบริษัทฯ

เพื่อเป็นการกระจายความเสี่ยง
และลดผลกระทบที่อาจเกิดขึ้นจากปัจจัยเสี่ยงต่างๆในธุรกิจรถอเนกประสงค์ บริษัทฯ
ได้กำหนดแนวทางการดำเนินงาน ดังนี้

-   บริษัทฯ มุ่งเน้นงานด้านการวิจัยและพัฒนารถอเนกประสงค์ให้มีรูปลักษณ์ที่ทันสมัยต่างจากคู่แข่ง
    และมีคุณภาพตรงตามความต้องการของลูกค้ากลุ่มเป้าหมาย
    พร้อมกันนี้ได้ทำการศึกษาเพื่อพัฒนาธุรกิจรถใช้งานเฉพาะด้านประเภทต่างๆ เช่น รถ TR
    Transformer, รถตรวจการณ์ลาดตระเวนทางการทหาร (MUV4), รถฉุกเฉินเคลื่อนที่เร็ว
    ฯลฯ เพื่อขยายตลาด และกลุ่มลูกค้าเป้าหมายให้กว้างขึ้น
    โดยการใช้ความได้เปรียบจากความยืดหยุ่นในการปรับเปลี่ยนกระบวนการผลิต

-   บริษัทฯ ใช้ช่องทางการนำเสนอสินค้าโดยการออก Event และ Road Show
    ตามหัวเมืองต่าง ๆ และเร่งขยายการแต่งตั้ง Dealer ในภาคเหนือ,
    ภาคตะวันออกเฉียงเหนือ,ภาคตะวันออก และภาคใต้
    เพื่อเป็นการเพิ่มโอกาสในการขายให้มากขึ้น นอกจากนี้
    ยังเน้นเรื่องการขายให้กับหน่วยงานราชการต่าง ๆ

-   บริษัทฯ มีนโยบายเพิ่มประสิทธิภาพในการผลิต และมีมาตรการลดต้นทุน
    ประหยัดค่าใช้จ่ายทุกหมวดทั้งด้านโรงงาน ด้านสนับสนุน
    ให้มีต้นทุนที่ต่ำเพื่อให้สามารถแข่งขันได้

    1.  ธุรกิจผลิตชิ้นส่วนรถยนต์และรับจ้างประกอบ

ผลจากการเปิดเสรีทางการค้า ซึ่งมีการลดภาษีนำเข้าสินค้า
ทำให้ผู้ผลิตรถยนต์มีทางเลือกมากขึ้นในการนำเข้าชิ้นส่วนจากต่างประเทศมาทดแทนการจ้างผลิตชิ้นส่วนในประเทศ
ทำให้ผู้ผลิตชิ้นส่วนไทยต้องแข่งขันด้านราคาและคุณภาพเพิ่มขึ้น
ทั้งจากผู้ผลิตภายในประเทศและต่างประเทศ

เพื่อกระจายความเสี่ยงและลดผลกระทบที่อาจเกิดขึ้นจากปัจจัยเสี่ยงต่างๆในธุรกิจผลิตชิ้นส่วนรถยนต์
และรับจ้างประกอบ บริษัทฯได้กำหนดแนวทางการดำเนินงาน ดังนี้

-   มุ่งเน้นการรักษาสัมพันธ์ที่ดีกับกลุ่มลูกค้าหลักรายเดิม
    รวมถึงแสวงหากลุ่มลูกค้ารายใหม่จากธุรกิจอื่นๆ เช่น ชิ้นส่วนรถจักรยานยนต์
    หรือชิ้นส่วนสำหรับเครื่องมือการก่อสร้าง เครื่องมืออุตสาหกรรม เครื่องจักรกลการเกษตร
    รวมทั้งขยายฐานลูกค้าไปยังต่างประเทศ เช่น จีน อินเดีย เป็นต้น
    เพื่อกระจายความเสี่ยงด้านการหางาน รวมทั้งการจัดโปรแกรมกิจกรรมทางการตลาด
    เพื่อสร้างความสัมพันธ์ที่ดีกับลูกค้าทุกรายอย่างต่อเนื่อง
    และมีการกำหนดกลุ่มลูกค้าเป้าหมายใหม่ในแต่ละปีไว้ด้วย

-   ให้บริการแบบ One stop service สำหรับงานชิ้นส่วนพลาสติก งานพ่นสี
    งานรับจ้างประกอบและงานดัดแปลงต่างๆ ตั้งแต่การออกแบบวิจัย ไปจนถึงชิ้นงานสำเร็จรูป

-   บริษัทฯมีแนวทางในการแสวงหาพันธมิตรจากต่างประเทศเพื่อเพิ่ม Know how
    เทคโนโลยีการผลิต และเครื่องจักรที่มีประสิทธิภาพเพิ่มขึ้น
    เพื่อเตรียมรับมือกับสิ่งที่จะเกิดขึ้นในอนาคต
    ตลอดจนการร่วมลงทุนกับพันธมิตรในการขยายไปสู่ธุรกิจที่เกี่ยวเนื่องเพิ่มขึ้น
    รวมทั้งมีนโยบายในการรับงานที่มีมูลค่าเพิ่มสูงขึ้น

-   จากการที่อุตสาหกรรมยานยนต์มีการขยายตัวเติบโตอย่างรวดเร็วมาก
    ทำให้ผู้ผลิตรถยนต์หลายค่ายมีกำลังการผลิตไม่เพียงพอ จึงเป็นโอกาสของบริษัทฯ
    ในการเข้าไปรับงานทำสี และรับจ้างประกอบรถได้มากขึ้น
    และมีแนวโน้มสูงที่บริษัทฯจะพิจารณาขยายกำลังการผลิตเพิ่มขึ้นอีก
    เพื่อรองรับปริมาณงานที่มีมากขึ้นด้วย

    3.  ธุรกิจการสร้างแม่พิมพ์และอุปกรณ์จับยึดสำหรับการผลิต

ในปี 2556 ปริมาณงานแม่พิมพ์และอุปกรณ์จับยึดจะเริ่มลดลง เนื่องจากการเปิดตัวรถรุ่นใหม่น้อยลง
ดังนั้น จึงต้องเร่งหางานจากต่างประเทศ
หรือจากผู้ประกอบรถยนต์ที่ย้ายฐานการผลิตมาประเทศไทยเพิ่มขึ้น รวมทั้งมองหาโอกาสในงานใหม่ๆ
เช่น เครื่องมือการก่อสร้าง เครื่องมืออุตสาหกรรม เครื่องจักรกลการเกษตร
หรือธุรกิจอื่นที่มิใช่ยานยนต์

เพื่อกระจายความเสี่ยง
และลดผลกระทบที่อาจเกิดขึ้นจากปัจจัยเสี่ยงต่างๆในธุรกิจสร้างแม่พิมพ์และอุปกรณ์จับยึด
บริษัทฯได้กำหนดแนวทางการดำเนินงาน ดังนี้

-   บริษัทฯ ได้ลงทุนปรับปรุงประสิทธิภาพในขบวนการผลิต
    เพื่อให้สามารถรองรับความต้องการของลูกค้าที่หลากหลาย
    พร้อมทั้งเพิ่มโอกาสการหางานแม่พิมพ์ขนาดใหญ่ที่มีมูลค่าเพิ่มสูง คู่แข่งขันน้อย

-   บริษัทฯ
    มีโครงการพัฒนาเครื่องจักรและอุปกรณ์ให้มีการทำงานแบบอัตโนมัติมากขึ้นเพื่อลดปัญหาการขาดแคลนแรงงานมีฝีมือในขบวนการผลิต
    พร้อมกันนี้ได้จัดหลักสูตรการฝึกอบรมบุคลากรให้มีความสามารถเพิ่มขึ้นคู่กันไปด้วย

-   เป็นผู้สร้างแม่พิมพ์และอุปกรณ์จับยึดสำหรับการผลิตในระดับ Tier 2 ให้กับ Tier 1
    ของต่างประเทศ เช่น ยุโรป อเมริกา ซึ่งต้องการ outsource
    งานไปยังประเทศที่มีต้นทุนการผลิตต่ำกว่า

-   ให้บริการแบบ One stop service สำหรับงานการออกแบบวิจัยดัดแปลงต่างๆ
    ตลอดจนงานแม่พิมพ์และอุปกรณ์จับยึดการผลิต

-   ยกระดับเป็นผู้ออกแบบ สร้างแม่พิมพ์และอุปกรณ์จับยึด สำหรับการผลิตในระบบ Turn key
    โดยร่วมกับพันธมิตรจากต่างประเทศ เพื่อเข้าประมูลงานแบบ Turn key
    ในต่างประเทศเพิ่มขึ้น

-   สร้างเครือข่ายพันธมิตรภายในประเทศ เพื่อรองรับปริมาณงาน Project ใหม่ ๆ ที่ได้เข้ามา
    เพื่อเพิ่มกำลังการผลิตและรับงาน Turn key จากต่างประเทศ

นอกจากวิธีการกระจ่ายความเสี่ยงของธุรกิจหลักทั้ง 3 ธุรกิจ ดังกล่าวแล้ว บริษัทฯ
ยังได้พยายามขยายธุรกิจไปยังธุรกิจอื่นๆเพิ่มด้วย ซึ่งนอกจากจะลดความเสี่ยงของกลุ่มธุรกิจลงแล้ว
ยังเพิ่มความหลากหลายในการดำเนินธุรกิจให้เพิ่มขึ้นอีก ได้แก่

-   ขยายธุรกิจไปยังการผลิตและจำหน่ายชิ้นส่วนพลาสติก (Vacuum Mould)
    ตลอดจนอุปกรณ์ตกแต่งรถยนต์ที่ทำจากพลาสติก (Accessory Part) ในนาม “Parto”
    ซึ่งเป็นตราสินค้าของบริษัทเอง ตลอดจนการขายแบบ OEM เพิ่มขึ้น
    เพื่อตอบสนองความต้องการของลูกค้าได้อย่างทันท่วงที

-   เป็นผู้นำในการออกแบบและพัฒนาผลิตภัณฑ์กระบะพื้นเรียบ (Flat Deck)
    จำหน่ายให้แก่ผู้ผลิตรถกระบะหลายค่าย เพื่อจำหน่ายในประเทศและส่งออกต่างประเทศ

2. ความเสี่ยงที่เกี่ยวข้องกับเครื่องมือทางการเงิน

1.  ความเสี่ยงด้านการให้สินเชื่อ

บริษัทและบริษัทย่อย มีความเสี่ยงด้านการให้สินเชื่อที่เกี่ยวเนื่องกับลูกหนี้การค้า เงินให้กู้ยืม
ลูกหนี้อื่น ฝ่ายบริหารมีวิธีควบคุมความเสี่ยงนี้
โดยการกำหนดให้มีนโยบายและวิธีการในการควบคุมสินเชื่อที่เหมาะสม จึงเชื่อมั่นได้ว่า
บริษัทและบริษัทย่อย จะไม่ได้รับความเสียหายที่เป็นสาระสำคัญจากการให้สินเชื่อ นอกจากนี้
การให้สินเชื่อของบริษัทและบริษัทย่อยไม่มีการกระจุกตัว เนื่องจากบริษัทและบริษัทย่อย
มีฐานของลูกค้าที่หลากหลายและมีอยู่จำนวนมากราย

2.  ความเสี่ยงจากอัตราดอกเบี้ย

บริษัทและบริษัทย่อย มีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากสถาบันการเงิน
หรือเงินลงทุนชั่วคราว และเงินให้กู้ยืมระยะสั้นที่มีดอกเบี้ย อย่างไรก็ตาม
เนื่องจากสินทรัพย์และหนี้สินทางด้านการเงิน ส่วนใหญ่มีกำหนดระยะเวลาชำระคืนภายในหนึ่งปี
ทำให้ความเสี่ยงจากอัตราดอกเบี้ยของบริษัทฯและบริษัทย่อยจึงอยู่ในระดับต่ำ

3. ความเสี่ยงด้านการปฏิบัติตามกฎหมาย

ความเสี่ยงจากการถูกผู้บริโภคฟ้องร้อง ตาม พ.ร.บ.
ความรับผิดชอบต่อความเสียหายที่เกิดขึ้นจากสินค้าที่ไม่ปลอดภัย พ.ศ.2551 (Products
Liability : PL LAW) หากผลิตภัณฑ์ที่บริษัทผลิตมีปัญหาด้านคุณภาพและเกิดผลกระทบต่อผู้บริโภค
บริษัทฯ อาจถูกผู้บริโภคฟ้องร้องเรียกค่าเสียหายได้

บริษัทฯ ให้ความสำคัญกับความเสี่ยงจากกฎหมายดังกล่าว จึงได้ออกประกาศบริษัท เรื่อง
นโยบายการผลิตสินค้าที่ปลอดภัย
โดยแต่งตั้งคณะทำงานและกำหนดหน้าที่ความรับผิดชอบของคณะทำงาน
คอยกำกับดูแลให้เป็นไปตามตัวบทกฎหมาย
รวมทั้งมีการอบรมให้ผู้บริหารและพนักงานให้ทราบถึงข้อกฎหมาย
และกำหนดให้พนักงานทุกคนต้องปฏิบัติตาม

สำหรับข้อกฎหมายที่เกี่ยวข้องกับธุรกิจโรงงานอุตสาหกรรมรถยนต์ จะมีส่วนงานที่รับผิดชอบคอยกำกับ
ติดตามดูแลให้มีการปฏิบัติเป็นไปตามข้อกำหนด กฎหมาย อย่างเคร่งครัด

4. ความเสี่ยงด้านความปลอดภัย สิ่งแวดล้อม และชุมชนรอบข้าง

บริษัทฯ ได้ให้ความสำคัญกับทรัพยากรบุคคล โดยเน้นเรื่องความปลอดภัยเป็นเรื่องสำคัญ
บริษัทฯจึงกำหนดนโยบายความปลอดภัย
เพื่อลดความเสี่ยงทุกประเภทอันจะส่งผลต่อคุณภาพชีวิตของบุคลากรทุกคน
ควบคู่กับการตอบแทนสังคมและการสร้างสัมพันธ์ที่ดีกับชุมชนรอบบริษัทฯ โดยได้ดำเนินการ ดังนี้

-   บริษัทมีการทบทวนนโยบายด้านความปลอดภัยและสิ่งแวดล้อมเป็นประจำทุกปี
    และดำเนินการติดตามและรายงานผลให้ระดับหัวหน้างานให้รับทราบในการประชุมกิจกรรมทุกไตรมาส

-   บริษัทมุ้งเน้นให้พนักงานทุกคน ให้ความสำคัญด้านความปลอดภัยและสิ่งแวดล้อม
    โดยกำหนดให้พนักงานทุคนต้องปฏิบัติตามระบบความปลอดภัยผ่านกิจกรรม Completely
    Check Completely Find Out (CCCF) และระบบสิ่งแวดล้อม ISO14001
    รวมทั้งกิจกรรมอื่นๆ เช่น โรงงานสีขาว ขับขี่ปลอดภัยเมาไม่ขับ งดเหล้าเข้าพรรษา เป็นต้น

-   จัดทำโครงการมอบทุนการศึกษาให้กับบุตรของพนักงานที่เรียนดีเป็นประจำทุกปี

  บริษัทตอบแทนสังคม
  โดยการบริจาคเงินสนับสนุนแก่หน่วยงานต่างๆและชุมชนในเขตประกอบการหลายครั้ง เช่น
  การบริจาคเครื่องมือแพทย์แก่โรงพยาบาล
  การบริจาคเงินทุนการศึกษาให้แก่เด็กนักเรียนของโรงเรียนต่างๆ
  จัดกิจกรรมออกค่ายอาสาเพื่อพัฒนาชุมชนด้อยโอกาสทั้งในเขตและนอกเขตประกอบการ
  จัดโครงการชุมชนสีขาว การรณรงค์ต่อต้านยาเสพติด ให้ความร่วมมือกับหน่วยงานราชการ
  และอีกหลายกิจกรรม ฯลฯ

4.  ทรัพย์สินที่ใช้ในการประกอบธุรกิจ

4.1 ทรัพย์สินถาวรหลักที่บริษัทและบริษัทย่อยใช้ในการประกอบธุรกิจ ณ วันที่ 31 ธันวาคม 2556
มีดังนี้

+-------------------------+----------+----------+---------------------+
| รายการ                  | มูลค่าต    | ลักษณ     | หลักประกัน/           |
|                         | ามบัญชีสุทธิ | ะกรรมสิทธิ์ | ภาระผูกพันของสัญญาเงินกู้ |
|                         | (บาท)    |          |                     |
+-------------------------+----------+----------+---------------------+
| ที่ดินและสิ่งปรับปรุงที่ดิน^(/1)  | 650      | เป       | -                   |
|                         | ,250,920 | ็นของบริษัท |                     |
+-------------------------+----------+----------+---------------------+
| อาค                     | 394      | ”        | -                   |
| ารและสิ่งปรับปรุงอาคาร^(/2) | ,690,035 |          |                     |
+-------------------------+----------+----------+---------------------+
| เครื่องจ                  | 581      | ”        | -                   |
| ักรอุปกรณ์โรงงานและเครื่องมือ | ,892,787 |          |                     |
+-------------------------+----------+----------+---------------------+
| เครื่องใช้สำนักงาน          | 24       | ”        | -                   |
|                         | ,621,076 |          |                     |
+-------------------------+----------+----------+---------------------+
| ยานพาหนะ                | 50       | ”        | -                   |
|                         | ,023,668 |          |                     |
+-------------------------+----------+----------+---------------------+
| งานระหว่างก่อสร้าง         | 121      | ”        | -                   |
|                         | ,547,395 |          |                     |
+-------------------------+----------+----------+---------------------+
| รวมทั้งสิ้น                 | 1,823    |          |                     |
|                         | ,025,881 |          |                     |
+-------------------------+----------+----------+---------------------+

  หมายเหตุ 1. ที่ดินและส่วนปรับปรุงที่ดิน ประมาณ 74 ไร่ บริเวณเขตหนองแขม กรุงเทพฯ
  และประมาณ 20 ไร่ ในนิคมอุตสาหกรรมอมตะ ซิตี้ อินดัสเทรียล เอสเทรส จังหวัดระยอง
  ซึ่งที่ดินทั้งหมดเป็นที่ตั้งโรงงานและสำนักงานใหญ่ของบริษัทฯ และบริษัทย่อย

  2. อาคารและสิ่งปรับปรุงอาคาร เป็นอาคารโรงงานและสำนักงานของบริษัทฯ และบริษัทย่อย
  ซึ่งตั้งอยู่บนที่ดินในหมายเหตุ 1

4.2 สินทรัพย์ไม่มีตัวตนที่สำคัญในการประกอบธุรกิจของบริษัทฯ และบริษัทย่อย

  บริษัทฯ และบริษัทย่อยไม่มีสินทรัพย์ไม่มีตัวตนประเภทสิทธิบัตร สัมปทาน ลิขสิทธิ์
  เครื่องหมายการค้า

4.3 นโยบายการลงทุนในบริษัทย่อยและบริษัทร่วม

  บริษัทฯ มีนโยบายการลงทุนในบริษัทย่อยและบริษัทร่วม
  โดยคำนึงถึงอัตราผลตอบแทนที่เหมาะสมแล้วแต่ประเภทของธุรกิจนั้น ๆ
  สำหรับนโยบายการบริหาร จะให้บริษัทย่อยและบริษัทร่วมแต่ละบริษัท ประกอบธุรกิจให้มีกำไร
  ด้วยความสามารถในการประกอบธุรกิจของบริษัทนั้น ๆ และภายใต้กรอบนโยบายจากบริษัทแม่

5.  ข้อพิพาททางกฎหมาย

  บริษัทฯ ไม่มีข้อพิพาททางกฎหมาย

6.  ข้อมูลทั่วไปและข้อมูลสำคัญอื่น

ข้อมูลของบริษัท

  ชื่อบริษัท บริษัท ไทยรุ่งยูเนี่ยนคาร์ จำกัด (มหาชน)

  ทุนจดทะเบียน 793,326,495 บาท แบ่งเป็นหุ้นสามัญจำนวน 793,326,495 หุ้น มูลค่าหุ้นละ 1
  บาท

ทุนชำระแล้ว 492,372,797 บาท 

  ประเภทธุรกิจ ออกแบบวิจัยและพัฒนาผลิตภัณฑ์

  สร้างแม่พิมพ์และอุปกรณ์จับยึดสำหรับการผลิต

  ผลิตชิ้นส่วนโลหะและพลาสติก และผลิตเบาะรถยนต์

  รับจ้างพ่นสี รับจ้างประกอบและดัดแปลงรถยนต์ต่าง ๆ

  ที่ตั้งสำนักงานใหญ่ 28/6 หมู่ที่1 ซอยเพชรเกษม 81 ถนนเพชรเกษม แขวงหนองค้างพลู
  เขตหนองแขม กรุงเทพมหานคร 10160

  เลขทะเบียนบริษัท 0107536001435

  Website www.thairung.co.th

  โทรศัพท์ 0-2431-0071-2, 0-2431-0065, 0-2420-0076

  โทรสาร 0-2812-0844, 0-2814-5030, 0-2420-3664

0.  ข้อมูลของนิติบุคคลที่บริษัทถือหุ้นตั้งแต่ร้อยละ 10 ขึ้นไป

  บริษัทย่อย

-   บริษัท ไทยรุ่ง ทูลส์ แอนด์ ไดส์ จำกัด

  ทุนจดทะเบียน 27,000,000 บาท (ชำระเต็มมูลค่าแล้ว)

  แบ่งเป็น หุ้นสามัญจำนวน 270,000 หุ้น มูลค่าหุ้นละ 100 บาท

  ประเภทธุรกิจ ผลิตแม่พิมพ์และอุปกรณ์การผลิต

  ที่ตั้งสำนักงานใหญ่ 28/22 หมู่ที่ 1 ถนนเพชรเกษม ซอย 81 แขวงหนองค้างพลู เขตหนองแขม
  กรุงเทพฯ 10160

  โทรศัพท์ 0-2431-0071-2, 0-2431-0065, 0-2420-0076

  โทรสาร 0-2814-5030, 0-2420-3664

-   บริษัท ไทยออโต้ เพรสพาร์ท จำกัด

  ทุนจดทะเบียน 400,000,000 บาท (ชำระเต็มมูลค่าแล้ว)

  แบ่งเป็นหุ้นสามัญจำนวน 4,000,000 หุ้น มูลค่าหุ้นละ 100 บาท

  ประเภทธุรกิจ ผลิตชิ้นส่วนตัวถังรถยนต์

  ที่ตั้งสำนักงานใหญ่ นิคมอุตสาหกรรมอมตะ ซิตี้ อินดัสเทรียล เอสเทรส เลขที่ 7/122 หมู่ที่ 4
  ถนนทางหลวงหมายเลข 331 ตำบลมาบยางพร อำเภอปลวกแดง จังหวัดระยอง 21140

  โทรศัพท์ (038) 956-156, 956-239-42

  โทรสาร (038) 956-169

-   บริษัท ไทย วี.พี. ออโต้เซอร์วิส จำกัด

  ทุนจดทะเบียน 25,000,000 บาท (ชำระเต็มมูลค่าแล้ว)

  แบ่งเป็น หุ้นสามัญจำนวน 250,000 หุ้น มูลค่าหุ้นละ 100 บาท

  ประเภทธุรกิจ จำหน่ายอะไหล่ อุปกรณ์ตกแต่ง ศูนย์บริการหลังการขาย

  ติดตั้งแก๊ส LPG/NGV รถยนต์

  ที่ตั้งสำนักงานใหญ่ 151 ถนนมาเจริญ แขวงหนองค้างพลู เขตหนองแขม กรุงเทพฯ 10160

  โทรศัพท์ 0-2420-6708, 0-2420-4823, 0-2812-1445-6

  โทรสาร 0-2420-1601

  Website www.trservice.in.th

-   บริษัท ไทยอัลติเมทคาร์ จำกัด

  ทุนจดทะเบียน 25,000,000 บาท (ชำระเต็มมูลค่าแล้ว)

  แบ่งเป็นหุ้นสามัญจำนวน 25,000 หุ้น มูลค่าหุ้นละ 1,000 บาท

  ประเภทธุรกิจ ดำเนินธุรกิจเกี่ยวกับรถยนต์ การให้คำปรึกษา

  และให้บริการงานบริหารองค์กรทั่วไป

  ที่ตั้งสำนักงานใหญ่ 28/22 หมู่ที่ 1 ถนนเพชรเกษม ซอย 81 แขวงหนองค้างพลู เขตหนองแขม
  กรุงเทพฯ 10160

  โทรศัพท์ 0-2431-0071-2, 0-2431-0065, 0-2420-0076

  โทรสาร 0-2812-1992

  ข้อมูลบริษัทร่วม

   บริษัท ไทย ออโต้ คอนเวอชั่น จำกัด

  ทุนจดทะเบียน 74,500,000 บาท (ชำระเต็มมูลค่าแล้ว)

  แบ่งเป็นหุ้นสามัญจำนวน 74,500 หุ้น มูลค่าหุ้นละ 1,000 บาท

  ประเภทธุรกิจ พัฒนาผลิตภัณฑ์ และติดตั้งอุปกรณ์ตกแต่งพิเศษสำหรับ Special Purpose
  Vehicle

  ที่ตั้งสำนักงานใหญ่ 159 หมู่ที่ 16 ถนนเทพารักษ์ ตำบลบางเสาธง อำเภอบางเสาธง
  จังหวัดสมุทรปราการ 10540

  โทรศัพท์ 0-2313-1371-8

  โทรสาร 0-2313-1380

-   บริษัท เดลต้า ไทยรุ่ง จำกัด

  ทุนจดทะเบียน 300,000,000 บาท (ชำระเต็มมูลค่าแล้ว)

  แบ่งเป็นหุ้นสามัญจำนวน 3,000,000 หุ้น มูลค่าหุ้นละ 100 บาท

  ประเภทธุรกิจ ผลิตเบาะรถยนต์ ชิ้นส่วนและอุปกรณ์ต่าง ๆ สำหรับรถยนต์

  ที่ตั้งสำนักงานใหญ่ นิคมอุตสาหกรรมอมตะ ซิตี้ อินดัสเทรียล เอสเทรส

  7/150 หมู่ที่ 4 ตำบลมาบยางพร อำเภอปลวกแดง จังหวัดระยอง 21140

  โทรศัพท์ (038) 650-398-400

  โทรสาร (038) 650-400

  ข้อมูลบุคคลอ้างอิง

-   นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

  62 อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย กรุงเทพฯ 10110

  โทรศัพท์ 0-2229-2800, 0-2654-5599

  โทรสาร 0-2359-1259

-   ผู้สอบบัญชี

  นายอธิพงศ์ อธิพงศ์สกุล ผู้สอบบัญชีรับอนุญาตทะเบียนเลขที่ 3500 และ/หรือ

  นายประวิทย์ วิวรรณธนานุตร์ ผู้สอบบัญชีรับอนุญาตทะเบียนเลขที่ 4917 และ/หรือ

  นายบรรจง พิชญประสาธน์ ผู้สอบบัญชีรับอนุญาตทะเบียนเลขที่ 7147 และ/หรือ

  นายวิชัย รุจิตานนท์ ผู้สอบบัญชีรับอนุญาตทะเบียนเลขที่ 4054 และ/หรือ

  นายเสถียร วงศ์สนันท์ ผู้สอบบัญชีรับอนุญาตทะเบียนเลขที่ 3495

  บริษัท เอเอ็นเอส ออดิท จำกัด

  100/72 ชั้น 22, 100/2 อาคารว่องวานิช B, ถนนพระราม 9 แขวงห้วยขวาง เขตห้วยขวาง
  กรุงเทพฯ 10310

  โทรศัพท์ 0-2645-0109

  โทรสาร 0-2645-0110